Najavljeno rušenje! Sagrađena zgrada od 2.000 kvadrata na dozvolu od 400 - www.lobi-info.rs\nBojan K. 19. juna 2014., 10:29 6.5k Views\nNajavljeno rušenje: Sagrađena zgrada od 2.000 kvadrata na dozvolu od 400\nGrad Beograd uveliko popisuje građevinske objekte u izgradnji kako bi se utvrdilo da li poseduju sve dozvole, sa ciljem sprečavanja nelegalne gradnje. Alarm za ovu akciju bio je oglas u kome se nudio plac na prodaju uz prazan broj za legalizaciju.\nGrad Beograd pokrenuo je akciju popisa građevinskih objekata u izgradnji i kontrole dokumentacije, kako bi se utvrdilo da li objekti poseduju sve dozvole za izgradnju.\nVanredna kontrola počela je za 14.829 dodatnih zahteva a, inače, oko 237.000 zahteva postoji na teritoriji celog Beograda.\n„Sekretar za legalizaciju je pre nekoliko nedelja poslao zahtev svim predsednicima opštine da nam dostave sve brojeve za legalizaciju. Dobili smo 14.829 dodatnih zahteva a inače oko 237.000 postoji za teritoriju čitavog Beograda. Našli smo gotovo 2.000 nepotpunih, koji izazivaju sumnju i koje ćemo naknadno proveriti”, izjavio je gradski menadžer Goran Vesić.\nSagrađena zgrada od 2.000 kvadrata na dozvolu od 400\nPojedini investitori u gradu koriste to što je za do 800 kvadratnih metara nadležna opštinska inspekcija, a preko toga gradska. Ko gradi u skladu sa dozvolama koje ima, radiće nesmetano, ko ne, biće sankcionisan.\n„Našli smo slučaj u jednoj od ulica u Beogradu gde je sagrađena zgrada od gotovo 2.000 kvadrata na dozvolu od 400. U toku je postupak i to će se rušiti“, kaže Vesić.\nZa sedam dana, sva veća i aktivna gradilišta biće popisana. Nakon toga, u dogovoru sa opštinskom i republičkom inspekcijom, krenuće se u proveru svakog gradilišta.\nNiko do sada nije popisao sva gradilišta i niko se na ozbiljan način ne bavi ovim. Od 1. jula grad će imati Generalni inspektorat kako bi sve inspekcije u gradu bile na jednom mestu i da bi se efikasnije rešavali problemi građana, naglašava Vesić.\nPrethodna objava Menja se tarifni sistem u gradskom prevozu\nSledeća objava „Beograd put“ sanira rupe na Ovčanskom putu


Izvoz junetine u EU – samo sto tona!\nAktuelno / Štampa / Izvoz junetine u EU – samo sto tona!\nObjavljeno 23.08.2013. na Beta\nDatum: 23.08.2013.Izvor: Beta\nSrbiji preti gašenje izvoza junećeg mesa u EU po preferencijalnim uslovima, jer je zbog smanjene proizvodnje ove godine neizvestan plasman i 100 tona, iako izvozna kvota iznosi 8.875 tona, upozorili su danas u Privrednoj komori Srbije (PKS).\nPredsednik Grupacije klanične industrije PKS Milomir Tošović kazao je na sednici tog udruženja da je izvoz junetine iz Srbija u EU u konstantnom padu, pa je tako 2006. izvezeno 2.860 tona, da bi prošle godine izvoz iznosio 439 tona.\n„Ne znam da li će ove godine izvoz dostići i 100 tona, što je alarmantno“, rekao je Tošović.\nKako su naveli u PKS, da bi se dostigao izvoz od 8.875 tona potreban je godišnji tov od oko 100.000 grla, a Srbija trenutno ima između 15.000 i 20.000.\nPodsetili su i da je Srbija 1990. godine izvozila 30.000 tona junetine, dok je ukupan izvoz tadašnje Jugoslavije bio 50.000 tona.\nU PKS su naveli da je pad proizvodnje goveđeg mesa u prvih šest meseci 2013. bio 35,7 odsto, ali i ocenili da ohrabruje porast izvoza, koji je tokom prve polovine godine dostigao vrednost od 128.060 dolara, što je skoro tri puta više nego u isto vreme lane, kao i nepromenjena vrednost uvoza od oko oko 440.000 dolara.\nDirektor preduzeća Union MZ iz Požarevca Zvonko Milenković istakao je da se u Srbiju meso prekomerno uvozi zbog neorganizovanog tržišta i nepostojanja sistemske podrške države, iako je prema njegovom mišljenju uvozno meso lošijeg kvaliteta od onog iz domaće proizvodnje.\n„Neke klanice nisu zaklale ni jednu svinju od početka godine, a rade samo zahvaljujući uvozu mesa“, kazao je on dodavši i da se proizvođači mesa iz Srbija nisu dobro spremili za smanjenje carina za izvoz mesa na tržište EU, a prema Sporazumu o stabilizaciji i pridruživanju.\nPodaci PKS pokazuju i da je od januara do juna ove godine u Srbiju uvezeno svinjskog mesa u vrednosti od 14,6 miliona dolara, što je za 6,3 miliona dolara više nego u isto vreme lane.\nBlagi porast postoji i kod izvoza svinjskog mesa iz Srbije, koji je od početka godine do kraja juna bio vredan 339.117 dolara, što je oko 30 odsto više nego u istom period 2012. kada je izvezena svinjetina vredna 254.353 dolara.\nPredstavnik Instituta za prehrambenu tehnologiju iz Novog Sada Đorđe Okanović smatra da bi država mogla da pomogne klaničnu industriju, pre svega pooštravanjem inspekcijskog nadzora.\nOkanović je kazao da nije dobro ni što je za kontrolu 1.100 objekata klanične industrije zaduženo 57 inspektora.\nPrema njegovim rečima, domaća klanična industrija je loše organizovana, sa malim iskorišćenjem proizvodnih kapaciteta, često bez stručne radne snage, a veliki broj manjih klanica ne rade po propisanim standardima.


TRAMPOV ZAOKRET KOJI PUTIN NIJE OČEKIVAO: 5 ciljeva nove američke strategije u Siriji - WebTribune\nHome/SPEKTAR/TRAMPOV ZAOKRET KOJI PUTIN NIJE OČEKIVAO: 5 ciljeva nove američke strategije u Siriji\n19. октобра 2018.\tSPEKTAR Ostavite komentar\nMediji su izvestili da administracija američkog predsednika Donalda Trampa razvija novu strategiju akcije u Siriji koja uključuje primenu sankcija protiv kompanija iz Rusija i Irana koje su uključene u rekonstrukciju Sirije.\nRuski poltikolog Vladimir Bruter objašnjava šta leži iza ove inicijative.\nRanije je severnoamerički kanal NBC rekao da američka strategija uključuje sprečavanje oporavka oblasti gde su prisutni iranski i ruski kontigenti. Vašington takođe planira da nametne sankcije ruskim i iranskim kompanijama koje rade na obnovi Sirije.\nPolitikolog Vladimir Bruter navodi ciljeve ove strategije.\nPrema rečima ovog stručnjaka, SAD će nastaviti da vrše pritisak na Rusiju, uvek i u svakom mogućem pravcu, bez izuzetka Sirije, kako bi postigli niz ciljeva.\nPrvo, SAD povećavaju pritisak na Rusiju kako bi sprečili akciju.\nDrugo, oni stvaraju prepreke za jačanje pozicija sirijskog predsednika Bašara Asada i iranskog uticaja u Siriji.\n“Treći cilj je to da, s ozbiro na to da je obnova Sirije skupa stvar, a nije tajna da bi Rusija volela da se zapadne zemlje priključe, SAD radi sve što može da to zaustavi,“ rekao je on.\nČetvrti cilje je da Vašington pokuša da održi unutrašnje tenzije u Siriji i podrži grupe koje su protiv Asada.\n“Poslednji razlog je taj da su ove mere deo anti-iranskog programa Bele kuće, koji će se naravno proširiti.\nNije slučajno to što se nekoliko dana govorilo da iranski izvoz nafte treba da bude smanjen na nulu. Ovo je očigledno, a zajedno sa pritiskom u pravcu Sirije, ovo bi trebalo da stvori probleme za Iran, ili bar Vašington veruje u to,“ zaključio je analitičar.\nIran i Sirija su na meti SAD-a, jer su to glavne države koje sprečavaju SAD i Izrael u tome da imaju potpunu hegemoniju nad Bliskim istokom.


Raspisan javni poziv za izgradnju glavnog puta na Luštici – Radio Tivat\nRaspisan javni poziv za izgradnju glavnog puta na Luštici\nIzgradnja saobraćajnice dužine 7,7 km, vrijednosti oko 11,5 miliona eura\nUprava javnih radova raspisala je javni poziv za izgradnju glavnog puta na Luštici, što je projekat procijenjene vrijednosti blizu 11,5 miliona eura. Izradu projektne dokumentacije vrijedne oko 100 hiljada eura finansirala je Opština Herceg Novi, projektant je preduzeće “Profil-ing” Bar, a revident “Projectman” Podgorica.\nRiječ je o putnom pravcu ukupne dužine 7,7 kilometara, od postojećeg puta Rose-Krašići do postojećeg puta Babunci-Krašići.\nRok za dostavljanje ponuda je 30. decembar 2021. do 10 sati.\nKako je navedeno u tenderskoj dokumentaciji za otvoreni postupak javne nabavke za ustupanje izvođenja radova na izgradnji putnog pravca Monte Rose, Uprava javnih radova kao naručilac se obavezuje da izvođača uvede u posao u roku od 15 dana od dana prijave građenja objekta. Tehnički rok za završetak radova je 30 mjeseci od uvođenja izvođača u posao.\nProjekat će, prema tehničkoj specifikaciji, podrazumijevati: pripremne radove, izgradnju puta sa trotoarima, sistem odvodnjavanja, zaštitu kosina mrežama, priključke, elektro-energetsku i telekomunikacionu infrastrukturu, vertikalnu i horizontalnu signalizaciju, uređenje zelenih površina.\nOpština Herceg Novi je završila i projektnu dokumentaciju za izgradnju vodovodne mreže na Luštici, za što je izdvojeno oko 100.000 eura. Očekuje se da početkom 2022. godine bude raspisan tender za realizaciju ovog značajnog projekta čija je procijenjena vrijednost oko 9 miliona eura. Na ovaj način bi trebalo da po prvi put bude riješeno snabdijevanje vodom za sve stanovnike Luštice.\nPredstava “Anika i njena vremena” u KC Nikola Đurković Kotor\nRukometašice protiv Angole


Od države hotelijerima 350 EUR po ležaju, 150 za svaku sobu - Novac najkasnije početkom oktobra | Turistički žurnal\nGradski hotelijeri u Srbiji dobiće jednokratnu direktnu subvenciju u visini od 350 EUR po ležaju i 150 EUR po smeštajnoj jedinici, što je prva sektorska mera za ublažavanje posledica krize izazvane koronavirusom, istaknuto je na sastanku predstavnika hotelijera i direktora Sektora za strateške analize, usluge i internacionalizaciju Privredne komore Srbije (PKS) Mihaila Vesovića sa ministrom finansija Sinišom Malim.\n– Subvencija za gradske hotele je vrlo značajna podrška i doprineće da pored očuvanja radne snage, kompanije opstanu i prežive period u kojem su otkazani svi kongresi, kao i dolasci poslovnih ljudi. Zabrinjava podatak da je popunjenost gradskih hotela od sredine marta do danas smanjena za čak 93%, a ova mera doprineće da očuvamo srž hotelijerstva u Srbiji jer je to naš brend, po kojem treba da budemo prepoznatljivi – rekao je Vesović i dodao da Privredna komora Srbije od početka krize aktivno radi na definisanju mera kako bi se umanjile posledice pandemije kovid 19 po čitavu privredu, pomogle i oživele najugroženije privredne grane, među kojima je i turizam i ugostiteljstvo.\nMinistar finansija Siniša Mali istakao je da će za desetak dana Ministarstvo trgovine, turizma i telekomunikacija objaviti javni poziv za hotelijere kojim će biti precizirani kriterijumi za korišćenje podrške kao i da se očekuje da će hotelijeri dobiti novac krajem septembra, a najkasnije u prvoj nedelji oktobra, saopštila je PKS.\nMali je izrazio zadovoljstvo što je veliki broj naših gradjana ove godine odlučio da letnje odmore provede u Srbiji, zbog čega su smeštajni kapaciteti u banjama, planinama i selima puni, ali su zbog izostanka stranih gostiju, gradski hoteli ostali prazni.\nMinistar je naveo da je od oko 380 kategorizovanih gradskih hotela u zemlji otvoreno samo 112, dok u Beogradu od 115 hotela, trenutno rade svega 42, a popunjenost je oko 10%. Nove mere usmerene su na pomoć hotelima, pa će država izdvojiti 350 evra za svaki ležaj i 150 EUR za svaku sobu. Tako će, na primer, gradski hotelijer za jednokrevetnu sobu dobiti pomoć u visini od 500 EUR.\nMinistar je podsetio i na ranije mere – isplatu minimalca, odlaganje plaćanja poreza i doprinosa na zarade, isplatu jednokratne pomoći svim građanima i 60 odsto minimalca za dva meseca – koje je država donela u prethodnom periodu kao pomoć privredi za suzbijanje negativnih posledica krize izazvane virusom korona.\n– Ako uz to dodamo i kredite za likvidna sredstva i garantnu šemu, ukupna pomoć države privredi za suzbijanje posledica virusa korona je oko 5,8 ili 5,9 mlrd EUR – rekao je Mali.\nTomislav Momirović, predsednik Upravnog odbora”Mona hotel menadžmenta ukazao je da je hotelski biznis ovim merama dobio jaku podršku.\n– Vlada nam je pomogla da preživimo ovo vreme koje je veoma teško za hotelsku industriju – ocenio je.\nDržavni sekretar u Ministarstvu turizma, trgovine i telekomunikacija Miroslav Knežević izrazio je zadovoljstvo zbog donete odluke da se hotelijerima u gradskim sredinama dodatno pomogne, jer su najugroženiji u ovoj situaciji.\n– Narednih desetak dana pozvaćemo hotelijere da se prijave za pomoć, nadamo se dobrom odzivu, jer će ove sistemske mere za ugostiteljsku privredu doprineti da se zadrže radna mesta i prevaziđe veoma težak period do kraja godine – ukazao je Knežević.\nPrvi javni poziv za podsticaje u okviru razvoja seoskog turizma-IPARD 7\nLufthansa započela testiranje putnika na COVID-19\nOtvoreno takmičenje za dodelu nagrada “Marko Polo – slavni putopisac”\nBroj domaćih turista u Srbiji za petinu veći u odnosu na prošlu godinu – Stranaca i dalje malo


Naslovna strana za utorak, 10. aprila\nBeta 10. aprila 2018. 09:45\nDnevne novine na naslovnim stranama izdanja za utorak, 10 april, najviše pišu o Medjunarodnom sajmu privrede koji se održava u Mostaru, o izjavi predsednika Kosova Hašima Tačija da će „Kosovo na navodne pretnje iz Srbije odgovoriti kao i pre 19 godina“ i drugim društveno-političkim temama.\nALO – „Srbima prete sankcijama zbog Putina“ o tome da „Ameri ne mogu da slome Rusiju ali ucenjuju“, „Tači bi da ratuje“ o novim provokacijama iz Prištine.\nBLIC – List prenosi najave bankara „Dinar neće slabiti do kraja godine“. O predsedniku Opštine Brus Milutinu Jeličiću i optužbama za seksualno uznemiravanje pod naslovom „Jutku čeka optužnica za obljubu“.\nVEČERNJE NOVOSTI – U tekstu „Amerika i EU ljute što Vučić ide kod Putina“ list navodi da će predsednik Srbije Aleksandar Vučić verovatno 7. maja biti u Kremlju, gde će prisustvovati inauguraciji Vladimira Putina. List navodi da „Austrijanci opet hoće ‘Telekom'“. O izjavi kosovskog predsednika pod naslovom „Tači sa Košara preti puškama i priziva 1999.“\nDANAS – List piše o Medjunarodnom sajmu privrede u Mostaru u tekstu „Slogan sajma ‘Jesmo li spremni’ – na dan NDH“. O protestu gradjana u Nišu zbog prenosa u državno vlasništvo niškog aerodroma „Predsedniče, letite do Merkelove iz Niša, jeftinije je“. Za list govori bivši predsednik Demokratske stranke Bojan Pajtić „Mnogi iz DS me sad pitaju za savet i pomoć“.\nINFORMER – „U prodaji turskog paradajza čija je kora otrovna“, o važnosti čitanja deklaracija, „Stiže još migova i tenkova“, o tome kako se Srbija sprema za mir.\nKURIR – „Na Srbe ćemo opet puškama“ o izjavama predsednika Kosova Hašima Tačija. „Teroristo, zaboravio si noževe kojim ste nas klali“ – odgovor šefa srpske dilomatije Ivice Dačića na Tačijeve pretnje. „Oduzeti decu svima koji ih ne vakcinišu“, poruka ministra prosvete Mladena Šarčevića.\nPOLITIKA – „Za politiku mira, ne za puške i rat“, list prenosi reakciju predsednika Srbije Aleksandra Vučića na izjavu kosovskog predsednika Hašima Tačija. O nabavci ruskog hilikoptera „Mi-35“ pod naslovom „Naša vojska dobija leteće tenkove“. Generalna sekretarka CERN-a Fabiola Djanoti za list kaže: „U osvajanju budućnosti računamo na Srbiju“.\nSRPSKI TELEGRAF – „Putin će srpečiti vojni udar na Srbiju“ o poruci saradnika šefa Rusije, „Svi se smeju Karićevom spomeniku Gagarinu“ o novom spomeniku na Novom Beogadu.


Serbian Adventures - Predlozi mera za brži oporavak turizma u Srbiji\nPredlozi mera za brži oporavak turizma u Srbiji\nPREDLOG LOKALNIH ORGANIZATORA TURISTIČKIH TURA DRŽAVNOM VRHU\n12 mera za oporavak turizma u Srbiji\nViše od sedamdeset lokalnih organizatora tura i aktivnosti po Srbiji obratilo se državnom vrhu Srbije sa predlogom 12 mera za oporavak turizma širom naše zemlje.\n„Uvereni smo da bi se usvajanjem i implementacijom ovih predloga postigao povoljan efekat na male preduzetnike u turizmu, organizatore putovanja, hotelsku industriju i seoski turizam. Osim toga, sačuvala bi se radna mesta i omogućio oporavak turizma i ekonomije Srbije“, navodi se u pismu koje je predsedniku Republike i predsednici Vlade Srbije uputila platforma „Serbian Adventures“, koja okuplja lokalne organizatore turističkih tura po Srbiji.\n„Od svih predloženih mera i apela za oporavak privrede, najviše nam se dopao poziv predsednika Srbije da građani Srbije svoje odmore provedu u našoj zemlji. Znajući da je turizam najviše pogođen ovom krizom, kao i to da ova privredna grana poseduje veliki potencijal da bude generator oporavka srpske privrede, smatramo da zavređuje posebne mere i hitno delovanje kako bi njen oporavak bio što brži, a posledice što manje“, navode u pismu organizatora turističkih tura u Srbiji.\nMeđu inicijativama koje su upućene predsedniku Srbije i predsednici Vlade Republike Srbije stoje između ostalog i predlozi: da se poveća broj vaučera za odmor u Srbiji i omogući korišćenje preko turističkih agencija i organizatora tura koji bi kreirali zanimljive pakete i putovanja po Srbiji, da se kampanjom pozove dijaspora na odmor u otadžbini, da se ponuda Srbije promoviše na kineskom tržištu, da se podrži promocija ove platforme i druge. Kompletna lista mera može se pogledati na ovom linku.\nPlatforma „Serbian Adventures“ koja se obratila državnom vrhu Srbije okuplja lokalne organizatore turističkih tura i aktivnosti po Srbiji i preko svog sajta omogućava rezervaciju više od 400 tura u našoj zemlji.


RK Zvezda ne može u Superligu - mojKontakt portal - Radio Televizija Kontakt\nRK Zvezda ne može u Superligu\nPrema pisanju tog lista, direktor Superlige Vladislav Jovanović odbio je da izda dozvolu ‘crveno-belima’, pošto klub zbog višegodišnjih finansijskih problema ne bi ušao u novu sezonu sa čistim računima.\nNa odluku direktora postoji pravo žalbe, a izvjesno je da će je čelnici Zvezde iskoristiti. U tom slučaju će morati da izmire sve obaveze 20 dana prije početka šampionata, što znači da je rok 26. avgust.\n“Sport” ističe da Zvezda mora da plati 80.000 evra dugovanja prema bivšim igračima, koji imaju izvršne odluke. ‘Crveno-beli’ su uspjeli da skupe četvrtinu tog novca, ali nisu postigli dogovor sa igračima, koji nisu prihvatili da dobiju dio dugovanja, a potom ostatak na rate.\nVečeras svečano otvaranje 48. Kočićevog zbora\nZavršeno takmičenje padobranaca


06.10.2020 u 11:42\nTurci ljuti na Kanađane zbog zabrane kupovine oružja\nANKARA – Turska je danas optužila Kanadu da ima dvostruke standarde, nakon što je Otava suspendovala izvoz oružja u Tursku. Ministar spoljnih poslova Kanade Fransoa-Filip Šampanj saopštio je ranije da je obustavio izvoz oružja u Tursku, koja podržava Azerbejdžan u ratu. Kanađani istražuju da li se njihova tehnologija koristi u sukobu između Azerbejdžana i Jermenije. „Rekao sam ljudima iz mog ministarstva da utvrde da li su naši dronovi učestvovali u ratnim okršajima”, rekao je Šampanj, preneo je Tanjug. Turska, koja ima vojni sporazum sa Azerbejdžanom, optužila je Kanadu da stvara prepreke povodom izvoza vojne opreme u Tursku, kao i da se ne ponaša u duhu NATO pakta, čiji je član. U izjavi Ministarstva spoljnih poslova Turske se navodi da ta zemlja izuzetno poštuje obaveze\n05.10.2020 u 10:04\nMinistar odbrane Izraela: Turska i Iran se protive miru\nJERUSALIM - Ministar odbrane Izraela Beni Ganc upozorio je na prvoj video konferenciji sa novinarima arapskih zemalja na nastojanja Turske i Irana da destabilišu region i miniraju napore da se postigne mir. Ganc je sinoć rekao da Turska i Iran podrivaju nedavno potpisane sporazume o normalizaciji između Izraela, Ujedinjenih Arapskih Emirata (UAE) i Bahreina i da nastavljaju da podržavaju sukobe u regionu. On je optužio te dve zemlje da se „protive promociji mira i da podržavaju regionalnu agresiju”. I mada Izrael često kritikuje svog najvećeg neprijatelja Iran, javne kritike Turske s kojom ima odnose su retke, navode izraelski mediji. Izraelski ministar je pomenuo umešanost Ankare u građanski rat u Libiji, napetost između Grčke i Kipra oko eksploatacije nafte u istočnom\n04.10.2020 u 21:00\nDa li će Erdogan „amnestirati” Gulena\nPartije vladajuće koalicije u Turskoj najavljuju da će u parlamentu pokrenuti inicijativu za ponovno uvođenje smrtne kazne. Na taj način, kako kažu, žele da stanu na put teškom kriminalu, pre svega pripadnicima terorističkih organizacija, koji se poslednjih godina sve češće oglašavaju. U opoziciji tvrde da predsednik Redžep Tajip Erdogan tako navodno želi zakulisno da amnestira sledbenike imama Fetulaha Gulena, svog nekadašnjeg prijatelja, koji su pobegli u inostranstvo, jer ih u slučaju da takav zakon bude usvojen nijedna zemlja neće izručiti Turskoj. Ako u parlamentu taj predlog dobije podršku, Turska će biti, koliko je poznato, prva zemlja u svetu koja je po paragrafima ponovo vratila usmrćenje. Ta kazna je ukinuta u ogromnoj većini zemalja na svetu. „Prizori koje svakodnevno\n02.10.2020 u 14:47\nEU želi konstruktivne veze s Turskom, štitiće Kipar i Grčku\nBERLIN – Lideri država članica EU na samitu u Briselu složili su se nakon dugih i teških razgovora da žele konstruktivne veze sa Turskom, istovremeno štiteći prava država članica evropskog bloka Kipra i Grčke na Mediteranu, izjavila je danas nemačka kancelarka Angela Merkel, javlja Tanjug. Sporazum o zajedničkom pristupu EU prema turskoj potrazi energenata na Mediteranu zadovoljava ključni zahtev Kipra, koji je blokirao uvođenje sankcija protiv političkih vođa Belorusije, preneo je Rojters. „To što bismo sada mogli da se dogovorimo oko tih sankcija je značajan signal jer jača one koji protestuju zbog slobode mišljenja u Belorusiji”, rekla je Merkelova novinarima.\n01.10.2020 u 20:15\nMakron optužio Tursku da šalje džihadiste da se bore u Nagorno-Karabahu\nBRISEL - Francuski predsednik Emanuel Makron optužio je danas Tursku da šalje sirijske džihadiste da se bore u sukobu u Nagorno-Karabahu, što je potez koji, kako je ocenio, menja situaciju. „Sada imamo informaciju koja ukazuje da su sirijski borci iz džihadističkih grupa prešli preko Gaziantepa (jugoistočna Turska) idući ka Nagorno-Karabahu, gde je poprište operacija”, rekao je Makron novinarima po dolasku na samit EU u Briselu, prenosi Tanjug. To je, kako je dodao, veoma „ozbiljna nova činjenica koja menja situaciju”, prenosi Rojters. Agencija dodaje da ni Makron ni francusko predsedništvo nije pružilo dokaz koji bi podržao optužbe o plaćenicima u sukobu oko Nagorno-Karabaha. Juče je i rusko ministarstvo spoljnih poslova saopštilo da se pripadnici ilegalnih oružanih grupa iz\n01.10.2020 u 19:14\nErdogan poručio velesilama da se ne mešaju u sukob u Nagorno-Karabahu\nANKARA - Turski perdsednik Redžep Tajip Erdogan usprotivio se mešanju Sjedinjenih Američkih Država, Rusije i Francuske u sukob oko Nagorno-Karabaha, nakon što su lideri te tri zemlje pozvali Jermeniju i Azerbejdžan na nastavak pregovora „S obzirom na to da su SAD, Rusija i Francuska zanemarivali ovaj problem skoro 30 godina, nije prihvatljivo da učestvuju u naporima da se postigne prekid vatre”, rekao je Erdogan. Istakao je da se trajno primirje može postići samo ako se „jermenski okupatori” povuku iz Nagorno-Karabaha, prenosi Rojters. Predsednici SAD, Rusije i Francuske Donald Tramp, Vladimir Putin i Emanuel Makron pozvali su Jermeniju i Azerbejdžan da nastave razgovore o sukobu u regionu Nagorno Karabah bez preduslova. „Pozivamo lidere jermenije i Azerbejdžana da nastave\n01.10.2020 u 18:26\nNATO uspostavio „vruću liniju” između Turske i Grčke\nBRISEL - U sedištu NATO u Briselu danas je uspostavljen bilateralni vojni mehanizam za rešavanje konflikata dizajniran da smanji rizik od incidenata i nezgoda u istočnom Mediteranu, saošteno je iz centra Alijanse. Mehanizam uljučuje stvaranje „vruće linije” između Grčke i Turske, kako bi se olakšalo uklanjanje sukoba na moru ili u vazduhu. Turski F-4 (Tviter) „Pozdravljam uspostavljanje vojnog mehanizma za dekonfliktnost, postignutog konstruktivnim angažmanom Grčke i Turske, oboje vredne NATO saveznice. Ovaj sigurnosni mehanizam može pomoći u stvaranju prostora za diplomatske napore na rešavanju osnovnog spora i spremni smo da ga dalje razvijamo. Ostaću u bliskom kontaktu sa oba saveznika”, naveo je generelani sektretar NATO Jens Stoltenberg, prenosi Tanjug.\n01.10.2020 u 15:23\nBRISEL – Nemačka kancelarka Angela Merkel kaže da je diplomatija rešenje za probleme koje EU ima sa Turskom u istočnom Mediteranu. Ona je dolazeći na samit EU lidera naglasila da Unija ima veliki interes da razvija konstruktivne odnose sa Turskom uprkos svim problemima. „Mi smo partneri u NATO, zavisimo jedni od drugih kada je u pitanju upravljanje migracijama i podržavamo ih kada je reč o prijemu velikog broja migranata koji su na njihovoj teritoriji”, kaže Merkel, javlja Tanjug. Kada su odnosi sa Kinom u pitanju, nemačka kancelarka je poručila da je fokus EU na pitanjima trgovine i investicija, klimatskih promena ljudskih prava i situacije u Hong Kongu.\n29.09.2020 u 21:20\nAzerbejdžanski predsednik: Turski avioni F-16 ne učestvuju u borbama oko Nagorno-Karabaha\nAzerbejdžanski predsednik Ilham Alijev rekao je danas da avioni F-16 turskih vazduhoplovnih snaga ne učestvuju u borbenim dejstvima u Nagorno-Karabahu. Ranije je jermensko ministarstvo odbrane saopštilo da je turski F-16 oborio jermenski avion Su-25. Azerbejdžansko ministarstvo odbrane je kasnije odbacilo ove navode, preneo je Tas. „Mi nemamo takve informacije. Nedavno sam obavešten da se takva vest pojavila tamo, ali to nije potvrđeno. F-16 turskih oružanih snaga ni na koji način ne učestvuju u neprijateljstvima”, rekao je Alijev ruskoj televiziji. Takođe je podvukao da je u doba modernih tehnologija teško bilo šta sakriti. U nedelju je zvanični Baku saopštio da je Jermenija granatirala položaje azerbejdžanske vojske, a Jerevan je pak tvrdio da su azerbejdžanske oružane snage\n29.09.2020 u 13:40\nTurska spremna da podrži Azerbejdžan i na bojnom polju\nANKARA – Ankara je spremna da pruži podršku Bakuu i za pregovaračkim stolom i na bojnom polju, rekao je danas turski ministar spoljnih poslova Mevlut Čavušoglu. „Želimo da se pitanje Nagorno-Karabaha reši radikalno. Uložili smo puno napora u ovo, ali bezuspešno. Uvek smo bili blizu Azerbejdžana – i na bojnom polju i za pregovaračkim stolom. Nastavićemo i dalje da pružamo solidarnost”, rekao je Čavušoglu nakon posete azerbejdžanskoj ambasadi u turskoj prestonici. Prema njegovim rečima, svetska zajednica greši, stavljajući Azerbejdžan i Jermeniju u istu ravan u ovom sukobu. „Azerbejdžan i Jermenija nisu isto. Svi zajedno podržavamo teritorijalni integritet Ukrajine i Gruzije. Ali Azerbejdžan se izjednačava sa Jermenijom, koja je okupirala njegove zemlje. A to je neprihvatljivo”,


KULTURNA BAŠTINA JUGOISTOČNE EVROPE - KULTIM - književnost, poezija, stvaralaštvo, kultura\nCarska palata Feliks Romulijana u Gamzigradu\nSrbija predstavljena sa tri projekta: „Senjski rudnik – Eko-muzej i regionalni centar kulturnog nasleđa“, „Vekovi Bača“ i „Arheološki park Feliks Romulijana“\nLjubljana – Obnova našeg zajedničkog nasleđa, rehabilitacija i pregled arhitektonske i arheološke baštine tema je međunarodne konferencije koja je održanaa 6. i 7. novembra u Ljubljani. Cilj konferencije čiji su pokrovitelji Veće Evrope i Evropska komisija, jeste obezbeđivanje dugoročne finansijske i političke podrške projektima unapređenja kulturnog nasleđa i njegove upotrebe kao resursa održivog razvoja i za unapređenje kvaliteta života lokalnog stanovništva.\nPrisutne delegacije na čelu sa ministrima kulture iz Albanije, Hrvatske, Bosne i Hercegovine, Crne Gore, Makedonije, Srbije, Kosova, Rumunije i Bugarske pozdravio je u ime zemlje domaćina slovenački predsednik Danilo Tirk. On je podvukao da se radi o državama sa veoma dragocenim kulturnim blagom što je razlog više da upregnu zajedničke snage za očuvanje naših najvećih, zajedničkih estetskih i drugih kulturnih vrednosti a uz to da se iz naše teške istorije, opterećene sukobima, naučimo da su prave vrednosti one koje nas vode u budućnost, a to je poštovanje ljudskih prava, tolerancija, dijalog i sposobnost za kompromis.\n-Baština je deo kulturne DNK,kaže nam šta smo bili i ko smo danas- dodao je generalni sekretar Veća Evrope Thornbjorn Jagland. Do sada je obnovljeno 177 područja nasleđa i objekata u devet država, objasnio je Jagland, pa je tako „Ljubljanski proces“, kako je kršten projekat ovakve saradnje u regionu, ujedno najobimniji projekat Veća Evrope po pitanju očuvanja baštine i odličan primer saradnje Veća Evrope sa EU. Evropski komesar za obrazovanje, osposobljavanje, kulturu i omladinu Maroš Šefčovič nadovezao se na Jaglanda rečima da je kulturna baština preuzela centralnu rolu u društvenom, privrednom i trajnom razvoju Evrope, pošto očuvanje naše zajedničke evropske baštine doprinosi jačanju saradnje u regionu, podstiče međukulturni dijalog i zbližava zajednice.\nU okviru konferencije u grand hotelu „Union“ otvorena je izložba „Ljubljanski proces – obnova naše zajedničke baštine“ na kojoj i Srbija ima poseban pano. Iz Srbije su predstavljena tri projekta: „Senjski rudnik – Eko-muzej i regionalni centar kulturnog nasleđa“, „Vekovi Bača“ i „Arheološki park Feliks Romulijana“.Okupljeni ministri, među kojima je i srpski ministar kulture Nebojša Bradić, potpisaće, kako je najavila slovenačka ministarka kulture Majda Širca, „Ljubljansku deklaraciju“ kojom će definisati ulogu i značaj kulturne baštine.\nPrevPrethodnaIZLOŽBA PISAMA IVA VOJNOVIĆA\nSledećaKANCELARIJA ZA MLADENext


Bivši premijer Libije u ponedeljak pred sudom\nSuđenje Al-Bagdadiju Al-Mahmudiju, bivšem libijskom premijeru u režimu Moamera Gadafija, počeće u ponedeljak u Tripoliju, najavljeno je iz libijskog državnog tužilaštva u prestonici te zemlje.\n"Mahmudi je optužen za delo ugrožavanja bezbednosti države", rekao je portparol libijskog suda.\nMahmudi, koji je bio premijer libijske vlade od 2006. do poslednjih dana Gadafijevog režima 2011, uhapšen je u septembru 2011. zajedno sa sinom bivšeg libijskog lidera Saifom Al-Islamom na granici sa Tunisom, u blizini Alžira, pošto je prethodno pobegao iz Libije.\nIzručen je Tripoliju 24. juna posle devet meseci pritvora u Tunisu, gde je pitanje njegovog izručenja izazvalo političku krizu. Početkom jula Mahmudi je iz zatvora u Tripoliju poručio da je nevin.\n"Spreman sam da mi libijski narod sudi i da dokažem istinu, jer sam uveren u svoju nevinost", kazao je bivši premijer.


Poslao je jasnu poruku...\nObjavljeno: 08.10.2019. 07:20h\nLider pokreta Samoopredeljenje Aljbin Kurti kaže da u kosovskoj vladi mora biti bar jedan ministar iz srpske zajednice, ali da on ne mora biti iz Srpske liste.\nKurti je u intervjuu za N1 televiziju najavio da će po preuzimanju vlasti započeti razgovore sa Srbima sa Kosova, ali ne sa Srpskom listom, za koju je rekao da "nije politička partija već država".\n"Znači treba nam dijalog o dijalogu. Treba da dijalog pripremimo dobro, jer ne možemo da imamo opet neuspeh u ovom dijalogu, jer kostaće puno. Takođe razmatraćemo ta 33 dogovora koja smo imali od 2011. do 2017. godine, šta je ispunjeno i šta nije i kakvi su uticaji na život ljudi na Kosovu i jednom ćemo i početi dijalog sa Srbijom koji mora da ima dobre solidne principe", rekao je Kurti.\nPrema njegovim rečima, taksa od 100 odsto nije politika njegove partije, već se on zalaže za pun reciprocitet u svim oblastima.\nAljbin KurtiSrpska listaKosovoKosovo i MetohijaAlbanciIzbori na KosovuPrištinaPokret Samoopredeljenje


Pogled sa vrha ledenog brega - Užička nedelja najozbiljniji medij Zapadne Srbije\npočetak NAJNOVIJE Pogled sa vrha ledenog brega\nNapisao/la Mila Filipović 11. маја 2020. 701 pregleda\n– Kasnije je objavljen izveštaj Republikanskog komiteta Kongresa o istrazi, na čijem se kraju kaže da nije potvrđeno da je Flin lagao agente FBI, a direktor Džejms Komei je posvedočio da agenti nisu dokazali nikakvu prevaru, niti imaju dokaze da ih je lagao –\nSlučaj general-pukovnika Majkla Flina\n“Moj vodeći princip je sledeći – Krivica se nikada ne dovodi pod sumnju”\nFranc Kafka, “Proces”\nU jeku Covid-19 pandemije slučaj general-pukovnika Majkla Flina, protiv koga je Ministarstvo pravde obustavilo istragu i oslobodilo ga svih optužbi, nije promakao oku američke i svetske javnosti. Scenario koji se ne viđa ni u najboljim špijunskim filmovima, korumpirane nacionale agencije, FBI čiju reputaciju ni ozbiljna reforma ne može staviti na sigurne noge, uništen život odlikovanog vojnika, koga su protivnici sadašnjeg američkog predsednika doveli na rub propasti, uveli u bankrotstvo, izbrisali gumicom njegovu vojničku i političku karijeru, tri godine kasnije, pošto je kao savetnik za nacionalnu bezbednost predsednika Trampa priznao pre tri godine da je lagao FBI i potpredsednika Pensa, danas je slobodan čovek. Federalni sudski proces je iza njega, ali još ništa nije stavljeno ad acta – Flin, kome je presudila FBI, sada može biti na čelu agencije, I raščistiti sve što je tamo za dezinfekciju, dezinsekciju i deratizaciju.\nVest je krajem aprila odjeknula kao bomba i među Republikancima i među Demokratatma, kada su javnosti postali dostupni otpečaćeni dokumenti FBI u kojima se jasno vidi namera i želja čelnih ljudi agencije da generala Flina, na početku Trampovog mandata, “navedu na laganje, sa ciljem da ga optuže ili da ga makar sklone sa pozicije.”\nRukom pisane beleške postale su dostupni javnosti nakon zahteva državnog tužioca, Viliama Bara, koji nije strahovao od oluje koja se brzinom svetlosti podigla, naročito iz redova nekadašnje Obamine administracije, koji su proces I postupak protiv Flina doveli skoro do savršenstva, zaboravljajući ipak da Justicija zna da ne možemo promeniti sve što vidimo, ali da ništa ne možemo promeniti pre nego što vidimo. Stvari su posle 3 godine izašle na videlo, rukom pisane beleške kao glavni dokaz protiv nelegalnog postupka FBI.\nDa pođemo od početka komplikovanog slučaja, kojim su, uz zahteve sa najvišeg mesta, čelnici FBI zeleli da sklone Majkla Flina sa pozicije savetnika za nacionalnu bezbednost, jer je planirao ozbiljno čišćenje službi, a on je bio i najbolji put da naškode predsedniku Trampu, i optuzbe protiv njega za kolaboraciju sa Rusima učine relevantnim.\nMašinerija se ubrzo, ustaljenim metodama zahuktala, kao najidealniji metod bilo im je povezivanje Flina sa Rusima, koje su optuživali za umešanost u američke predsedničke izbore i konačni rezultat. 24. januara 2017. godine Flina su u Beloj Kući presrela dva FBI agenta, i zahtevala intervju, ne poštujući ni protokol, ni proceduru, uvereni da, pošto se Trampov kabinet tek formirao, ne bi bilo loše malo dići prašinu u centru nove administracije. Tražili su da im general-pukovnik ispriča detalje svog razgovora sa tadašnjim ruskim ambasadorom u Vašingtonu, Sergejem Kislijakom, u vezi sa sankcijama iz 2016. godine, razgovor je bio prisluškivan i kasnije je upotrebljen kao osnova za podizanje optužnice za lažnu izjavu i iznuđivanje priznanja krivice.\nPolovinom februara Flin je podneo ostavku na mesto u Beloj Kući, pošto je, prema tvrdnjama FBI, lagao potpredsednika Pensa i druge zvaničnike Bele kuće o suštini svojih razgovora sa ruskim ambasadorom, iako je američki potpredsendik potvrdio da nisu diskutovali o sankcijama protiv Rusije. U maju je izabran specijalni tužilac, Robert Muler, da započne istragu i utvrdi eventualno uplitanje Rusije i moguće dogovore sa Trampovim saradnicima tokom predsedničkih izbora u novembru 2016. godine. U decembru je, tokom istrage, Flin, pritisnut navodnim dokazima FBI priznao da je davao lažne izjave u intervjuu FBI o svojim razgovorima sa ambasadorom, uz obećanje da će sarađivati sa istragom potpuno i istinito, uz odlaganje kazne dok se potpuna istina ne utvrdi. Rečeno mu je da može dobiti 5 godina u saveznom zatvoru.\nKasnije je objavljen izveštaj Republikanskog komiteta Kongresa o istrazi, na čijem se kraju kaže da nije potvrđeno da je Flin lagao agente FBI, a direktor Džejms Komei je posvedočio da agenti nisu dokazali nikakvu prevaru, niti imaju dokaze da ih je lagao. Specijalni advokat i Flinovi advokati su podneli novi zahtev za odgađanje presude na 90 dana, a u julu su advokati potvrdili da je optuženi spreman za izricanje presude. Muler je poslao memorándum sa preporukom da se izbegne izdržavanje zatvorske kazne, naročito imajući u vidu kooperativnost optuženog.\nMajkl Flin, penzionisani general- pukovnik rođen je 1958. godine, kratko je bio na funkciji savetnika za nacionalnu bezbednost predsednika Trampa. Bio je aktivan u oblikovanju protivteroristicke strategije SAD, ratovao u Iraku i Avganistanu, dobio brojna priznanja i odlikovanja. Registrovani član Demokratske partije, odrastao u domu Demokrata, Flin je 2016. godine govorio na Konvenciji Republikanske partije i znacajno doprineo predsedničkoj kampanji I izbornoj pobedi tadašnjeg kandidata, Donalda Trampa.\nU isto vreme, advokati odbrane su sakupljali podatke sa svim potrebnim detaljima toka razgovora, utvrđujući da je FBI radeći na istrazi koristila nedopustive métode – ako se Flin nije sećao onoga što su mu stavljali na teret, beležili su da je svesno lagao, u početku mu nisu dopuštali ni prisustvo advokata, tvrdeći da se samo radi o intervjuima (a bilo ih je 19), i utirali stazu da mu unište život, karijeru i porodicu.\nPošto su im dokazi izmicali, nije bilo ni uslova za presudu, Bil Bar je objavio principijelne zaključke kompletne istrage Roberta Mulera, potvrđujući da u njima nema dokaza da je Trampova kampanja, ili bilo ko drugi koordinirao ili pravio zaveru sa Rusima na rezultatima predsedničkih izbora 2016. godine, uprkos višestrukim ponudama pojedinaca povezanih sa Rusima da pomognu Trampovoj kampanji.\nProces je ipak nastavljen, Flin je nekoliko puta menjao advokatske timove, istina nije dolazila na videlo i Ministarstvo pravde mu je preporučilo kaznu od 6 meseci zatvora, jer navodno nije prihvatao odbgovornost za svoje postupke.\nNešto kasnije Flin poništava priznanje svoje krivice, jer je priznanje dao pod pritiskom I u neregularnim ispitivanjima.\nVeć u januaru ove godine predsednik Tramp, uveren u Flinovu nevinost, razmišljao je o pomilovanju, imajući u vidu propuste u istražnom postupku, kao i obaveštenja iz FBI da su zaturili intervjue i izjave sa Flinom, d su neki dokumenti nestali.\nPre nekoliko dana Ministarstvo pravde je oubstavilo istragu, na osnovu detaljnih ispitivanja svih okolnosti i činjenica\nRadilo se o aroganciji čelnika FBI, agenije koja odavno ima reputaciju trule jabuke, koja je dovela do najveće politizacije Ministarstva pravde u istoriji, a potpuno je očekivano otvaranje novih istraga, koje će utvrditi dokle se išlo u vrhu Obamine administracije, ko je i zbog čega tačno nameštao proces i za njega znao, a možda i direktno davao instruckije, kako bi se dokazala kolaboracija Trampovog tima sa Rusijom.\nTrampova administracija čvrsto je uverena da se radi o potpuno izmišljenom slučaju, koji je sramota za zemlju i za pravdu, u koju su umešani prljavi policajci i korumpirani političari, duboka država i levičari, podstaknuti medijima koji su o slučaju godinama pisali, a neki za izveštavanje dobili i Pulicerovu nagradu. “Nadam se da e svi odgovorni uskoro platiti ceh, a novinarima biti oduzeta Pulicerova nagrada za izmišljeni sudski postupak. To nije istraživačko novinarstvo, to su “fake news” – rekao je predsednik Tramp.\nOglasio se i bivši predsednik Barak Obama, tvrdeći da je ovo što se desilo sa oslobađanejm krivice za Flina neviđeni presedan, je se oslobađa neko ko je priznao da laže, i to dva puta, priznao pod zakletvom, sve to može dovesti u pitanje vladavinu zakona i funkcionisanje institucija u današnjoj Americi.”\nMinistarstvo pravde neće odustati od istrage za utvrđivanje odgovornosti Obamine administracije u ovom lažiranom postupku, koji je još jednom potvrdio koliko su snažni partijski stavovi, emocije i podele, zbog kojih se u današnjoj Americi gubi smisao i sluh za parvo i pravdu. Ako su ovako mogli odlikovanom generalu, šta tek mogu nama!\nNeki analitičari nagoveštavaju da će baš Majkl Flin biti novi prvi čovek FBI i prečešljati agenciju, od glave do repa, a možda će ponovo biti i član Trampovog kabineta.\nŽivimo u surealnom vremenu, u kome i ovaj slučaj opstrukcije pravde i zakona podseća na Orvelovu “Rat je mir, sloboda je ropstvo, neznanje je snaga.”\nmajkl flinmila filipović čikago


Vesti Archives - Stranica 4 od 36 - Sve o osiguranju\nOsiguravajuće društvo Milenijum osiguranje ovog marta obeležava 29 godina od osnivanja, kaže se u saopštenju ove kompanije. Milenijum Osiguranje a.d.o. Beograd osnovano je 1992. godine kao „DDOR Stankom Osiguranje“. Kompanija je 2001. godine promenila ime u Milenijum Osiguranje a.d.o. Kao sigurna i poželjna investicija, Milenijum Osiguranje a.d.o. postalo je prvo ...


Ženski centar „Milica“ ukazuje na značaj redovnih zdravstvenih pregleda - Nira Press\nPočetna » Ženski centar „Milica“ ukazuje na značaj redovnih zdravstvenih pregleda\nUdruženje žena Ženski centar„Milica“ povodom obeležavanja 20. septembra Svetskog dana ginekoloških karcinoma ukazalo je na značaj redovnih ginekoloških pregleda uprkos svim poteškoćama izazvanih pandemijskom situacijom.\nOve godine brojne uspešne žene iz raznih svera života dale su podršku „Milicama“ solidarišući se u borbi za zdravlje svake žene u Srbiji. Zahvaljujemo se Maji Sar, Tijani Dapčević, Daliborki Delibašić, Jelena Erić, Jeleni Jakovljević, Aleksandri Orlandić Sretković,Jasmini Milošević, Aleksandri Kovačević, Aleksandri Šandor, Milici Jevtić Vesna Bondzić predsednica Udruženja Ženski Centar „Milica“ ukazala je na to da se u Srbiji godišnje registruje 2.200 novoobolelih od ginekoloških karcinoma od kojih je jedan od vodećih karcinom grlića materice.\nDr sci med.Marijana Milojević-Kovačević sa Instituta za onkologiju i radiologiju Srbije i član stručnog veća ŽC „ Milica“ istakla je da kada je reč o karcinomu grlića materice u Srbiji godišnje ima više od 1.300 novoobolelih i približno 500 smrtnih ishoda, po čemu je ova vrsta karcinoma drugi vodeći uzrok obolevanja i četvrti uzrok umiranja od raka.\nKarcinom grlića materice povezan je sa humanim virusima papiloma (HPV). Dr Milojević-Kovačević je naglasila da žene postaju podložne razvoju karcinoma grlića materice nakon infekcije kancerogenim HPV tipom, ali su potrebni i drugi faktori okoline da bi se rak razvio. Potrebno je nekoliko godina da bi promene na grliću materice izazvane HPV infekcijom koja dugo traje, prerasle u rak. Redovni pregledi imaju za cilj da se promene na grliću materice pronađu rano, pre nego što nastane rak, onda kada mogu lako da se otklone.\nŠto se tiče karcinoma jajnika, dr Milojević-Kovačević je ukazala dapostoji nekoliko faktora rizika koji mogu uticati na razvoj karcinoma jajnika. Neki od njih su godine starosti, broj trudnoća, lična istorija raka dojke, jajnika, debelog creva ili rektuma, dugoročna upotreba terapije zamene hormona i gojaznost. Jedan od faktora rizika je i genetska predispozicija približno 15 odsto do 20 odsto karcinoma jajnika se razvijaju pod uticajem mutiranih BRCA1 i BRCA2 gena.\nVesna Bondžić je podsetila je da je izuzetno je važno da žene brinu o svome zdravlju i obavljaju redovne ginekološke preglede, ali je takođe jako bitno da dijagnostika i lečenje budu uvek dostupne ženama kako bi se stopa smrtnosti od ovih bolesti smanjila. Rak je izlečiv ako se otkrije na vreme ali je takođe izuzetno važna i dostupnost inovativnih terapija i savremeni pristupi lečenja kako bi žene koje se leče od ovih karcinoma izašle kao pobednice. Pandemija Covid-19 bila je izazov sa kojim se zdravstveni sistem suočio ne samo u Srbiji već u celom svetu i moraju se pronaći načini da onkološki pacijenti redovno primaju terapije jer rak ne zna za pauzu, odmor, i bolje vreme. On napreduje svakoga dana i strašno je bitno uhvatiti ga na početku a u nekim slučajevima za koje se znaju uzročnici, kao kod karcinoma grlića materice prevenirati na vreme.\nGovoreći o položaju pacijenata sa ginekološkim karcinomima za vreme pandemije, Bondžić je istakla da je večina bila dodatno uplašenia pandemijskom situacijom jer nisu znali kakvi će biti ishodi lečenja ukoliko pandemija potraje. Zbog uvođenja posebnih mera odlazak na radioterapije je mnogima koji žive van mesta lečenja bio nemoguć. Ono što je strašno potrebno u ovako kriznim situacijama je da Udruženja budu na raspolaganju korisnicima .Protok tačnh informacija, povezanost sa onkološkim centrima gde se dobijaju terapije i psihološka pomoć i podrška izuzetno su bitne. Ovo Udruženje je tokom pandemije radilo sve vreme.\nZahvaljujući projektu sa Trag fondacijom „Solidarni odgovor na Covid 19“ kao i donacijama Kompanije Roche i TX Taxi novoobolelim korisnicama je pružena psihološka pomoć, koordiniran je rad sa kliničkim centrima i institutima i obezbeđen je besplatan i bezbedan prevoz pacijenata na svakodnevne zračne terapije u KC Kragujevac u periodu od 90 dana. Moramo napomenuti fantastičnu saradnju sa Kliničkim centrima i Institutima i veliku podršku zdravstvenih profesionalaca.\nŽenski centar „Milica“ je novu deceniju svoga postojanja otpočeo otvaranjem predstavništva u Beogradu sa ciljem da zastupa potrebe onkoloških pacijentkinja sa rakom dojke i ginekološkim karcinomima na mestima gde se odlučuje o njihovim pravima, lečenju i prevenciji. Veliko pojačanje radu udruženja čini Stručno veće sastavljeno od onkologa, hirurga fizijatra i drugih zdravstvenih profesionalaca iz Instituta za onkologiju i radiologiju Srbije, Instituta za onkologiju Vojvodine, KC Niš i KC Kragujevca uz čiju će podršku uticati na unapređenje kvaliteta života i zdravlja žena u Srbiji.


ISTORIJSKI DAN ! MLADIĆEVU PRESUDU SVI POZDRAVLJAJU, UCENJUJU NAS DALJE SA RADETOM I JOJIĆEM – INFO – IVENSA MEDIA GROUP\nIako je danas osuđen sa najgorom kaznom – doživotnog zatvora naš GENERAL RATKO MLADIĆ, kojeg zovu “BOSANSKI KASAPIN”, to izgleda nije dovoljno, nego Srbiju sada ucenjuju sa izručenjem dvoje radikala – Petra Jojića i Vjerice Radete.\n– Duboko smo razočarani što Srbija nije ispunila svoje obaveze i nije uhapsila dve osobe zbog zastrašivanja svedoka. Srbija je član UN i kao zemlja koja ima važne međunarodne obaveze, ona je u obavezi da sarađuje sa Mehanizmom. To ometanje Srbije ometa rad Mehanizma i SAD poziva Srbiju da uhapsi tražene bez odlaganja, rekao je večeras predstavnik SAD pri UN.\nI predstavnik Velike Britanije zatražio je isto:\n– Srbija je treći put odbila da uhapsi i izruči Petra Jojića i Vjericu Radetu. Pozivamo Srbiju da ispuni to i da sarađuju sa kancelarijom tužilaštva. Veličanje ratnih zločinaca je neprihvatljivo i pojačava patnju žrtava – rekao je on.\nA Karmel Agijus, predsednik Međunarodnog rezidualnog mehanizma je rekao da Srbija ne ispunjava svoje obaveze, pošto neće da preda Petra Jojića i Vjericu Radetu.\n– Prošlo je više od šest godina od kako je Srbiji zatraženo da izda naloge za hapšenje ovih osoba i ovo je treći put da je Srbija odbila to da uradi. Srbija prkosi međunarodnoj zajednici i ne poštuje svoje obaveze !\nDanas pre toga, većina je likovala na najoštriju izrečenu kaznu RATKU MLADIĆU i mogli su se čuti različiti komentari i izjave posle objavljivanja presude.\nU Udruženje “Žene Srebrenice” sa sedištem u Tuzli pratilo se izricanje konačne presude Ratku Mladiću, komandantu Vojske Republike Srpke pa je tako za medije jedna izjavila:\n-“najbolje bi bilo da ima smrtna kazna, a pošto nema možda je ovo i bolje, ko zna koliko će živjeti, nek se pati i živi još 20 godina, rekla je Vasvija Kadić, koja je u Tuzli pratila izricanje presude Ratku Mladiću”.\nTokom sednica SB UN koja je počela u 21 sat, a zbog pandemije korona virusa održana je putem video-linka, naš predsednik Aleksandar Vučić obratio se upravo sada u ovom istorijskom danu sa rečima:\n– Znam da smo čuli veliki broj izjava i da je Srbija deo regiona bivše Jugoslavije. Nekoliko puta smo govorili o onim teškim predrasudama koje su donesene. Prirodno je da je Republika Srbija zainteresovana za ove presude. Takođe, govorim o spremnosti Srbije da preuzme odgovornost prema obavezama i da može da sprovede odluke suda u vezi sa izvršenjem presuda – rekao je Vučić i dodao:\n– Institucije koje postoje na Kosovu i Metohiji, ali su sastavni deo Srbije. Radi se o Nebojši Pavkoviću i Nebojši Đorđeviću i njihovoj ekstradiciji. Predsedavajući mehanizma, gospodin Agijus je govorio o nepoštovanju obaveza Srbije u vezi sa privođenjem Vjerice Radete. Na osnovu rezolucije 1996, njegova argumetacija je da ima obavezu da izvršimo izručenje. Ovde se radi o kršenju međunarodnog humanitarnog prava. Rečeno je da Srbija ignoriše svoje obaveze, ali upravo suprotno – Srbija ozbiljno shvata svoje obaveze – rekao je predsednik Srbije.\nTags: hag mladić PETAR JOJIĆ PRESUDA ratko mladić SB UN SRBIJA VJERICA RADETE\nPrevious PUTIN UOČI SASTANKA SA BAJDENOM: NE PLAŠIMO NIKOGA SA NOVIM ORUŽJEM ALU ĆEMO NASTAVITI DA GA PROIZVODIMO; INFO\nNext VUČIĆ TOKOM SEDNICE UN: “OKRENUTI SMO BUDUĆNOSTI, GLAVE GORE, NI SRBIJA NI SPRSKI NAROD NIJE OSUĐEN” INFO


Konsalting – Računajte na nas\nKnjigovodstvena Agencija Eurodata d.o.o\nOsnivanje preduzeća i registracija radnje\nIzrada biznis planova, start-up i investicionih kredita\nObračun zarada, bolovanja i dr.\nPlatni Promet, E-Banking\nPod konsalting uslugom podrazumevamo jedan sveobuhvatan pristup rešavanju poslovnog problema naših klijenata, koji podrazumeva viši nivo kompleksnosti i sadrži obaveznu fazu istraživanja i rešavanja problema.\nU širem smislu, ovde spadaju i izrade biznis planova, odnosno investicionih elaborata i studija. Savetovaćemo Vas kako da iskoristiti olakšice, oslobođenja i podsticaje po Zakonu o porezu na dobit – dohodak i ostvariti maksimalne uštede.\nOvde spada i kontinuirano praćenje, nadziranje i upućivanje u rad službe računovodstva koja radi u okviru klijentovog preduzeća u slučajevima kada je klijent funkciju računovodstva organizovao u svom sastavu, bez poveravanja operativnih poslova agenciji. Savetovaćemo Vas pri izboru poslovnog softvera za potrebe Vaše firme, a po želji možemo raditi i na Vašem postojećem softveru.\nPružićemo Vam stručno i poslovno savetovanje tokom cele godine uz obavezu čuvanja Vaših poslovnih tajni i davati vam odgovore na sva pitanja s kojima se kao privrednik možete sresti u svakodnevnom poslovanju.\nPružićemo Vam pomoć u poslovanju, bićemo tačni, uslužni i stručni i davaćemo Vam ideje za upravljanje poreskim obvezama tako da Vaše poreske strategije uvek budu u skladu sa Zakonom.\n"EURO DATA" , Niš,\nMilenka Stojkovića br.20\nMaticni broj: 20334380\nTel: 018 201-112\nMob: 065/48 11 111\nMob: 060/60 11 110\n© 2022 Računajte na nas


Gužve za protekli vikend u Hitnoj u Nišu - Televizija Kopernikus TV K::CN\nLekari Hitne pomoći u Nišu su tokom proteklog vikenda imali znatno više posla nego inače. Pregledali su čak 1.119 pacijenata u ambulantama, a na terenu su intervenisali 310 puta. Naglo otopljenje i visoke temperature uslovili su povećanje broja pacijenata sa alergijskim reakcijama, povišenom telesnom temperaturom i komplikacijama hroničnih bolesti.\nČekaonica u Hitnoj pomoći u Nišu bila je premala da primi sve koji su se za vikend žalili na povišenu telesnu temperaturu, ujede krpelja, alergijske reakcije i srčane probleme. Do pogoršanja zdravstvenog stanja pacijenata došlo je zbog naglih promena u vremenu, kaže načelnica operativne smene Hitne pomoći u Nišu dr Snežana Radivojević.\nNačelnica operativne smene Hitne pomoći savetuje da hronični pacijenti prilagode dozu lekova koju piju vremenskim prilikama, a kada je reć o ujedu krpelja da nikako sami ne pokušavaju da uklone krpelja, već da se odmah jave lekaru.\nKako su nam rekli, samo u toku jučerašnjeg dana u ambalantama Hitne pomoći pregledano je 448 pacijenata, a na terenu njih 113.


PRIZNANJE REALNOSTI ILI CRNA RUPA Jasmin Mujanović: Ovo su dva realna scenarija za Zapadni Balkan\nCrna rupa Evrope ili prihvatanje realnosti i demokratizacija društva dva su scenarija po kojima se zemlje zapadnog Balkana mogu razvijati u budućnosti, kaže za "Blic" dr Jasmin Mujanović, profesor na američkoj Kolumbiji, politički analitičar i saradnik Instituta "Istok-Zapad" i fondacije "Fridrih Ebert".\n- Jedan je ovo što je već očigledno na terenu, ali bojim se da takav status kvo ne može opstati, naročito ne u BiH, gde se situacija godinama unazad značajno pogoršava. U gotovo svakom parlamentu u regionu postala je svakodnevnica da se ljudi bukvalno "šaketaju". Na Kosovu bacaju suzavac u Skupštini, u Makedoniji je malo falilo da Zoran Zaev bude ubijen, u Federaciji BiH je totalna blokada, u Srbiji je onako kako gledamo svakodnevno, a Hrvatska je na rubu egzistencijalne krize - kaže on.\nZaključak je, navodi, da je demokratski projekat kakav je bio zamišljen za ovaj region u ozbiljnoj krizi, a veliki problem je i to što se u svim tim pričama pojavljuje neki međunarodni, autoritarni faktor.\nOpasna podrška velikih sila\n- To nije samo Rusija, već i Kina, zemlje Zaliva, Turska... Ovde nije toliko priča o novcu, već o političkoj podršci koja se nudi svim ovdašnjim elitama, koja im je potrebna da bi ostali na vlasti. To je jedna tamna budućnost koje se itekako trebamo bojati i koja je itekako realna - objašnjava Mujanović.\nPozitivniji scenario, kaže on, bio bi onaj po kome će čitav region konačno da shvati da demokratija nije, i ne može da bude nešto što će stranci graditi, i da je neophodno da sami građani počnu da se ponašaju na jedan demokratskiji način.\nFoto: PromoLideri zemalja zapadnog Balkana\nNavodi i da je važna uloga Evropske unije koja "mora da nam kaže šta nas čeka ako nastavimo ovim putem".\n- Neko treba da nam kaže da ćemo ostati crna rupa, i da od pridruživanja nema ništa. EU možda jeste previše optimistična, ali nije glupa - kaže on.\nSrbija "glumi neutralnost"\nMujanović navodi i da je Hrvatska bila jednina zemlja sa Balkana koja je imala relativno jednostavan proces pristupanja, dok će za ostale to biti mnogo teže. Za Srbiju možda još više, s obzirom na bolan problem sa Kosovom.\nFoto: Promo / RAS SrbijaPregovori u Briselu\n- Balansiranje između Istoka i Zapada, "igranje" sa vladavinom prava, medijske slobode... Ako Srbija nastavi ovako, dovešće sebe u situaciju da će joj jedna Estonija ili Litvanija blokiraju put u EU zbog gluposti sa Rusijom. Nordijske i baltičke zemlje su oprezne što se tiče ruskog pitanja jer im se rat dešava u komšiluku, dok sa druge strane Srbija glumi neutralnost, a u praksi gleda na drugu stranu kada njeni građani idu da ratuju u Donbas. Bojim se da to neće tako lako proći - ističe Mujanović, i navodi da se ne bi iznenadio ako bi Srbija u perspektivi možda bila i naterana da reši probleme koje ima.\nDodik kao Gruevski\n- Ali, nadam se da će tada biti rešeno i pitanje Kosova, i problem balansiranja, i odnosi između, recimo Sarajeva i Beograda - navodi, i objašnjava da je i pitanje koliko će predsednik RS Milorad Dodik ostati u političkom životu, jer se trenutno nalazi u sličnoj situaciju "u kojoj je Nikola Gruevski bio pre nekoliko godina".\nGovoreći o ulasku Zapadnog Balkana u EU, Mujanovć navodi da se Unija sada "malo vadi jer su pre pet godina rekli da neće biti nikakvog proširenja neko vreme" ali da sada, poučeni iskustvom Crne Gore i Makedonije, to pokušavaju da promene dajući nadu, odnosno licitirajući sa 2025. godinom za pojedine zemlje.\n- Crna Gora eventualno ima šansu, a za Srbiju nisam siguran. O BiH i Kosovu da ne govorim, a čini mi se i da je situacija sa Albanijom mnogo gora nego što se predstavlja. Makedonija će se za koju godinu priključiti NATO, ali mislim da je evropsko proširenje za nju malo trajniji proces - priča Mujanović.\nVili Brant potreban Srbiji\nSrpski "problem svih problema" Kosovo će, smatra Mujanović, biti ostavljeno za kraj jer "najviše boli". Zato bi, kaže, Srbiji trebao "jedan Vili Brant" (nekadašnji kancelar Nemačke).\nFoto: ProfimediaVili Brant\n- Trebao bi joj jedan takav koji bi rekao kako stoje stvari kada je reč o Kosovu, i da bi ta realnost morala da se prizna. Da kaže da se Srbija ne slaže sa mnogim stvarima, da Kosovo doživljava kao duhovno ognjište, ali da bi se odnosi gradili mora se priznati nezavisnost. To bi mogla da bude formila za ceo komšiluk - objašnjava Mujanović.\nVučić bi mogao da reši problem\nNa pitanje da li mu se to čini kako realna opcija, on kaže to u ovom trenutku nije slučaj, ali i da "štošta može da se promeni u narednih desetak godina". Aktuelni predsednik Srbije Aleksandar Vučić je, kaže, jedini koji bi u ovom trenutku tako nešto mogao da uradi.\nFoto: Tanjug/Tanja Valić / RAS SrbijaAleksandar Vučić\n- Verujem i da je i on svestan toga. Lukav je političar, nikada ne zatvara vrata, i čini mi se da već neko vreme priprema teren kada je reč o Kosovu - kaže Mujanović.\nOn objašnjava i da političari u regionu često misle da su "ljudi na zapadu naivni ii glupi2 ali, kaže, zaboravljaju da postoji i takozvana "realna politika", zbog koje su spremni da, bez obzira na autoritarne tendencije, pojedince prihvate takve kavi su, "jer treba ispuniti neke ciljeve".\n(Izvor: Blic / Lana Gedošević)\nKako je jedna mama zaustavila svet u 10:47 u\nSTROGO POVERLjIVO IZ DOSIJEA SABLjA: Ceca je\nSVA DECA U OSNOVNOJ ŠKOLI U SFRJ SU IMALA DOSIJE\nVedrana Rudan: "Smatrala sa da je čvrsta žena u\nRidiger Dalke: Život je vibracija, sve što\nKOŠARKAŠICA OBJASNILA AMERIKANCIMA Danijel\nDžARED IZRAEL O "SLUČAJU RAČAK": Srbi su žrtve\nMIROSLAV LAZANSKI: Šta očekivati od naroda koji\nMRAČNO PROROČANSTVO NIKOLE TESLE: Žene postaju


Srbi su bili podeljeni, SNSD i Srpski klub je glasao za njegovu smenu, dok su poslanici opozicionih stranaka RS, SDS, PDP, DNS, odbili da prisustvuju sednici.\nZoran Tegeltija, predsedavajući SM BiH, zatražio je smenu Podžića jer je samoinicijativno otkazao vežbu vojske Srbije i Oružanih snaga BiH na Manjači. Vežba je trebalo da se održi od 9. do 16. oktobra. Podžić je otkazujući vežbu prekršio Zakon o odbrani BiH, jer nije tražio saglasnost Saveta ministara i PBiH u čijoj nadležnosti je sistem odbrane.\n- Odluka Podžića je doneta izvan ovlašćenja ministra odbrane i predstavlja nedemokratski odnos prema Srbiji - rekao je Tegeltija, obrazlažući stav o Podžićevoj smeni.\nSednica Parlamenta BiH, Foto RTRS\nOn je dodao da su on i ministri o potezu Podžića saznali iz medija! Rasprava o smeni Podžića bila je veoma burna.\nPoslanik SNSD Sanja Vulić istakla je da se stiče utisak da poslanici ne čitaju isto obrazloženja predsedavajućeg Tegeltije.\n- Činjenica je da je savetnik ministra Podžića, Fazlić rekao da je vežba odložena zbog agresivnog nastupa Srbije prema BiH. Vi sada nas ponižavate da je to iz epidemioloških razloga. Podsetiću vas da su pripadnici OS BiH održali zajedničku vežbu sa NATO i Euforom i nije bilo odlaganja. Odložili ste vežbu jer hoćete da kažete da su vojnici iz Srbije kliconoše, a da Amerikanci šire ljubav i pozitivnu vibraciju - rekla je Vulićeva.\nŠef Srpskog kluba Nenad Stevandić kaže da se Podžić uopšte nije obazirao na Ustav po kojem je određeno da lanac komandovanja i kontrole Oružanim snagama kreće iz Predsedništva BiH:\n- Ministar izvršava naredbe Predsedništva BiH, ali očigledno Podžić odgovara samo partijskim kolegama iz SDA.\nSanja Vulić, Foto SNDS\nPoslanik SDA Safet Softić naveo je da nisu čuli nikakve argumente za smenu Podžića.\n- Pozivam i predsedavajućeg Tegeltiju da povuče svoju odluku ukoliko nema dokaza - rekao je Softić.\nSaša Magazinović, poslanik SDP provocirao je srpske poslanike jer su se konačno pojavili u klupama i dodao da treba Bogu zahvaliti što im država daje platu i što ih BiH štiti. - Da ste kod privatnika, dosad biste tri puta dobili otkaz - rekao je Magazinović.\nMirko Šarović, poslanik SDS rekao je da bi ostao na sednici da se glasa za smenu celog Saveta ministara BiH.\nŠmit u četvrtak u parlamentu\nNA Kolegijumu Parlamenta Bosne i Hercegovine odlučeno je da se odobri zahtev Kristijana Šmita da se obrati poslanicima u BiH. To će i uraditi u četvrtak, a odluka je doneta bez srpskih predstavnika.\nBošnjaci Ministar odbrane smena ministra BiH vesti parlament BiH


Hapšeni predsednik Opštine Požega ostavku opozvao dva dana pre usvajanja | Insajder\nHapšeni predsednik Opštine Požega ostavku opozvao dva dana pre usvajanja\nMilan Božić, koji je pre samo pet dana podneo ostavku na funkciju predsednika Opštine Požega, juče ju je opozvao i to svega dva dana pre održavanja sednice lokalne skupštine na kojoj je ona trebalo da bude usvojena. U dokumentu koji je Božić dostavio požeškom parlamentu navedeno je da se njegova ostavka „može smatrati nevažećom“, saopštila je Inicijativa za Požegu. Božić je uhapšen sredinom prošlog meseca zbog sumnje da je zloupotrebio službeni položaj, a ostavka je usledila nakon izlaska iz jednomesečnog pritvora.\nMilan Božić Foto: Nenad Kovačević\n„Dana 21. juna 2019. godine sam podneo ostavku na funkciju predsednika Opštine Požega, overenu kod javnog beležnika. Navedenu ostavku povlačim odmah i može se smatrati nevažećom, jer ću i dalje obavljati funkciju predsednika Opštine Požega“, naveo je Milan Božić u dokumentu koji je juče dostavljen Skupštini opštine Požega.\nMilan Božić je uhapšen 11. maja ove godine, zajedno sa predsednicom Skupštine opštine Požega Zoricom Mitrović i načelnikom Opštinske uprave Velimirom Maksićem zbog sumnje da su zloupotrebili službeni položaj. Kako je tada saopštio MUP, sumnja se da su Božić, Mitrović i Maksić u periodu od 2017. do 2018. godine oštetili budžet opštine za oko 1,3 miliona dinara tako što su uplaćivali novac izvođaču radova „Gorski“, iako dogovorene usluge i radovi nisu bili izvršeni.\nMilanu Božiću je nakon hapšenja određen pritvor od mesec dana, a 21. juna je podneo ostavku na čelnu funkciju Opštine Požega. Njeno usvajanje u lokalnom parlamentu zakazano je za sutra.\nInicijativa za Požegu, odnosno grupa građana koja u požeškoj skupštini ima svoje odbornike, saopštila je da bi Milan Božić i njegovi saradnici - Zorica Mitrović i Velimir Maksić, koji su „imali apsolutnu vlast“ u Požegi, sutra trebalo zasluženo da odu u političku istoriju.\n„Međutim, postavlja se pitanje da li će prisutni odbornici u Skupštini samo konstatovati da je građanin Milan Božić povukao svoju ostavku, ili će iskoristiti svoja zakonska ovlašćenja i pokrenuti postupak opoziva građanina Milana Božića sa funkcije Predsednika opštine Požega. Situacija u kojoj Milan Božić povlači podnetu ostavku i planira da i u budućnosti bude predsednik Opštine, još jednom pokazuje svu dubinu sunovrata u koji nas naprednjačka vlast, ova ili ona vodi“, navedeno je u saopštenju Inicijative za Požegu.\nOni su naveli i da će, ukoliko rukovodstvo Opštine bude smenjeno, na njihova mesta verovatno biti izabrani njihovi dojučerašnji saradnici, koji su, kako je navedeno „podržavali i glasali za svaku odluku koja je, evidentno, bila protivna interesima građana Požege“.\n„Svi odbornici vladajuće većine i većnici opštinskog veća izgubili su legitimitet i moralni kredibilitet i faktički su saučesnici u delima dosadašnjeg rukovodstva. svako kadrovsko rešenje koje ovakva osramoćena skupština izglasa, za nas je katastrofalno i nelegitimno“, navedeno je u saopštenju.\nGrađani Požege protestuju duže od godinu dana\nInače, odbornici vladajuće koalicije Skupštine opštine Požega izglasali su 2018. godine Predlog odluke da opština za 12 miliona dinara otkupi nezavršenu kuću od 400 kvadrata na placu od oko četiri ara, čiji su vlasnici suprug i dever predsednice Skupštine opštine. Nakon protesta opozicije i građana, Opština Požega je saopštila da neće otkupiti deo zemljišta i objekta jer su, kako je navedeno, vlasnici parcele i objekta sami odustali od prodaje zbog velike medijske pažnje koja je data ovom slučaju.\nGrađani u Požegi više od godinu dana protestuju ukazujući na moguće nezakonite radnje čelnika opštine. Kako je na dan hapšenja Milana Božića rekao predstavnik udruženja UO "Inicijativa za Požegu" Bogdan Radovanović u izjavi za Insajder, njihov cilj je da sva korupcija u Požegi bude procesuirana. On je istakao da hapšenje rukovodstva Opštine ne znači da građani prestaju s protestima.


Nova publikacija CEKOR-a "PRUGE I BICIKLI ZA ODRŽIVI SAOBRAĆAJ U SUBOTICI - ALTERNATIVNA REŠENJA" predstavljena u Gradskoj kući 28. decembra iznela je stavove ekoloških organizacija o razvoju održivog saobraćaja u Subotici- u trenutnoj situaciji ne primenjuju se standardi i kriterijumi koji štite javni interes u prostoru jer su dosadašnje investicije u saobraćajnu infrastrukturu prilično zapostavile građane koji koriste ili bi da koriste javni gradski autobus, bicikle, železnicu, linijski taksi.\nSubotica ima monocentričnu prostornu strukturu grada zadržanu još iz XIX veka, gde svakoÂ kretanje podrazumeva prolazak kroz sam centar grada te iako svaki četvrti Subotičanin ima registrovan automobil, u uskom jezgru grada dešavaju se sve veća saobraćajna zagušenja a nivoi buke i zagađenje vazduha sve češće prelaze dozvoljene granične vrednosti.\nU cilju razvoja održivog saobraćaja u Subotici potrebno je podsticati kolektivne i nemotorizovane vidove javnog prevoza, kroz razumne i jeftine alternative individualnim automobilima što bi doprinelo poboljšanju kvaliteta života i životne sredine u Subotici.\nObzirom na centralan položaj u prostornoj strukturi Subotice, železnica bi mogla biti\nuzeta u obzir kao mogućnost rešavanja prigradskog i bar delom gradskog saobraćaja jer sada predstavlja neiskorišćeni kapacitet i čak stvara prepreku kretanju.\nU mrežu javnog gradskog prevoza mogla bi se uključiti železnička linija Bajski put-Palić, tj. ista bi se mogla produžiti do Tavankuta na zapad i do Bačkih Vinograda na istok, koja bi onda u dužini od 33km obuhvatila oko 10.000 stanovnika prigradskih naselja.\nPešačenje se može podstaći izgradnjom pešačkih staza van centra grada.\nRazvoj mreže biciklističkih staza bi trebao što više da se koncentriše na alternativne trase, potpuno odvojene od motornog saobraćaja. Spontano formirani putevi uz postojeću železničku mrežu mogu da budu osnova za izgradnju mreže biciklističkih staza odvojenih od motornog saobraćaja. Predlog CEKOR-a je da se postojeće "samonikle" staze konstatuju i u planskim dokumentima, te da se iste dopune izgradnjom "brzih" rekreativnih biciklističkih staza uz pruge i oko jezera Palić u ukupnoj dužini od oko 50km.\nPublikacija je deo projekta "Pruge i bicikle za održivi saobraćaj u Subotici". Projekat je finansiraÂ Švedska agencija za međunarodni razvoj i saradnju (SIDA), a realizuje se uzÂ podršku programaÂ SECTORÂ kojiÂ vodiÂ RegionalniÂ centarÂ zaÂ životnuÂ sredinuÂ (REC).Â Projekat sprovode CEKORÂ - CentarÂ zaÂ ekologijuÂ i održivi razvoj , kancelarijaÂ u SuboticiÂ i CRI - Centar zaÂ regionalnaÂ istraživanja Subotica.\nPublikaciju možete preuzeti ovde: "Pruge i bicikle za održivi saobraćaj u Subotici"


Ministarstvo prosvjete podnosi krivičnu prijavu protiv Čirgića i ostalih učesnika današnjeg skupa | Kodex.ME\nSa današnjeg protesta, Foto: Mediabiro\nMinistarstvo prosvjete, nauke, kulture i sporta osudila je današnji incident na nenajavljenom skupu u organizaciji Fakulteta za crnogorski jezik i književnost.\n08. 03. 2021 - 16:37 Autor: M. B.\n"Grupa lica predvođena dekanom pomenutog fakulteta, Adnanom Čirgićem, izvršila je upad u prostorije resora za kulturu na Cetinju sa namjerom da izazovu incidente. Okupljeni su, uz pjevanje skaradnih pjesama i neprimjereno skandiranje zasuli kamenicama ovu instituciju, vrijeđajući i zastrašujući zaposlene, uz očigledno nepoštovanje epidemioloških mjera", saopšteno je iz Ministarstva.\nDodaju da je nakon verbalnog napada uslijedio protivpravni upad u prostorije Ministarstva, ustanovu koja ima status kulturnog dobra od nacionalnog značaja.\nPoručuju da je ovakvo ponašanje nedostojno akademske zajednice, da predstavlja necivilizacijski čin i neprimjeren napad na državne institucije.\n"Napominjemo da je Ministarstvo prosvjete, nauke, kulture i sporta u skladu sa svojim zakonskim ovlašćenjima uredno izmirilo zarade zaposlenima na ovom fakultetu i da dekan FCJK svjesno obmanjuje javnost iznoseći neistine na račun Ministarstva, pritom tvrdeći da se planira ukidanje ovog fakulteta", kazali su iz Ministarstva.


Dinar do kraja godine u blagom padu\n22.08.2015. / 7:26\nBEOGRAD, Prema istraživanju koje je sprovela Erste grupa realni rast bruto društvenog proizvoda (BDP) Srbije u ovoj godini trebalo bi da bude oko 0,2 odsto a dogodine 1,2 odsto.\nStopa nezaposlenosti bi, prema ovoj procjeni, u 2015. trebalo da iznosi 18,5 odsto a sljedeće godine da bude smanjena na 17,8 odsto. Kako se navodi u istraživanju, kratkorični indikatori ukazuju na stabilizaciju privredne aktivnosti na svim nivoima.\nPrema prognozi analitičara ove austrijske bankarske grupacije, inflacija će ove godine biti na rekordno niskom nivou od 1,7 odsto, a u 2016. godini 2,7 procenata, dok će industrijska proizvodnja sa ovogodišnjih pet odsto i nastaviti rast u narednoj godini sedam odsto.\nUčešće direktnih stranih investicija u BDP-u Srbije povećaće se sa 4,7 odsto u 2015. godini na pet odsto BDP-a u 2016.\nErste Grupa prognozira da devizni kurs do kraja 2015. neće preći 121,5 dinara za jedan evro, a do kraja naredne godine 123 dinara, dok će prosjek referentne kamatne stope u 2016. iznositi 4,7 odsto.\nProcjenjuje se da će učešće javnog duga u BDP-u Srbije, međutim, nastaviti da raste i da će ono do kraja ove godine biti 74,5 odsto a dogodine stići do 75,7 odsto BDP-a. Prema procjeni Erste Grupe, lična potrošnja građana Srbije u 2015. godini ima nešto manji pad nego lani, minus 0,7 odsto, a u 2016. se čekuje rast od 0,5 odsto.


FBI veruje da iza nedavne velike pljačke kriptovaluta stoji hakeri iz Severne Koreje | PC Press\nFBI veruje da iza nedavne velike pljačke kriptovaluta stoji hakeri iz Severne Koreje\n17. april 2022. 16. april 2022. Branislav Bubanja\nPre otprilike mesec dana, hakeri su ukrali 173.600 Ethereum-a, čija vrednost je u trenutku krađe iznosila oko 591 milion dolara. Krađa je izvedena hakovanjem Ronin blockchain-a, koji je postavljen u osnovi play-to-earn igre Axie Infinity. U njoj, igrači nakon početnog ulaganja, igrajući igru mogu da zarađuju kriptovalute.\nNakon sveobuhvatne istrage, FBI je objavio prošle nedelje da zna ko je i kako izvršio hakerski napad. U pitanju je hakerska grupa Lazarus Group iz Severne Koreje, koja je iskoristila sigurnosni propust u Ronin Validator-u.\nRonin Network, kompanija koja stoji iza blockchain-a na čijim osnovama je zasnovana igra, na svom sajtu je objavla da je američki Trezor sankcionisao adrese na koje su poslate ukradene kriptovalute. Takođe, naveli su da su odmah po saznanju o krađi, krenuli sa implementacijom novih bezbednosnih mera u Ronin blockchain-u, kako bi eliminisali rizik od ponovnih krađa.\nPored toga, kompanija je najavila da će do kraja meseca objaviti detaljno objašnjenje o dodatnim sigurnosnim merama.\nTagovi: Ethereum, Hakeri, krađa kriptovaluta, kriptovalute, lazarus group, ronin, ronin hack\n← Ugašeno najveće tržište na Dark Web-u\nSega kaže da njihov Super Game predstavlja niz AAA gejming naslova →


Sistem je zamišljen kao mreža od 24 geostacionarna satelita koji metodom trigonometrije definišu poziciju objekta na površini Zemlje i prijemniku šalju podatke o njegovoj poziciji.\nGLONASS je završen tokom prve polovine devedesetih, no usled loše ekonomske situacije ubrzo posle završetka postao je gotovo nefunkcionalan. Ruska vlada je 2001. započela projekat modernizacije sistema u koji je uključena i Indijska vlada. GLONASS bi trebao da bude potpuno operativan tokom 2009.\nTokom zadnjih godina sistem je podešavan tako da mu pokrivenost nad Čečenijom bude najbolja na uštrb ostatka sveta. Trenutno se na teritoriji cele Rusije signal može dobiti tokom 37.4% dana (signal nije dostupan u kontinuitetu 37.4% dana već se uz prekide u 37,4% dana može naći signal.\nCivilna upotreba[uredi - уреди | uredi kôd]\n↑ "GLONASS constellation status..." RSA, 2007\n↑ "The services of system..." Ria Novosti, 2007\nGLONASS na Wikimedijinoj ostavi\nOva stranica je zadnji put izmijenjena 04:58, 19 februar 2014.


Povećan džeparac štićenicima ustanova socijalne zaštite za sto posto\nPrethodno se za ovu namjenu od 2014. godine štićenicima ovih ustanova dodijeljivao iznos od 30 KM\nVlada Kantona Sarajevo je na jučerašnjoj sjednici, na prijedlog Ministarstva za rad, socijalnu politiku, raseljena lica i izbjeglice KS, donijela Uredbu o izmjeni Uredbe o dodjeli novčanog iznosa namijenjenog za lične potrebe lica koja su smještena u ustanove socijalne zaštite.\nShodno usvojenim izmjenama, licima koja su smještena u ustanove socijalne zaštite će se ubuduće na ime ličnih potreba dodjeljivati novčani iznos – džeparac od 60 KM, i što predstavlja povećanje od 100 posto.\nPrethodno se za ovu namjenu od 2014. godine štićenicima ovih ustanova dodijeljivao iznos od 30 KM.\nMinistrica Ivana Prvulović je izjavila da to povećanje znači da će djeca bez roditelja i djeca čiji je razvoj ometen porodičnim prilikama, stara, iznemogla i hronično bolesna lica, osobe sa invaliditetom, kao i druga lica koja su smještena u ustanove socijalne zaštite rješenjem Javne ustanove “Kantonalni centar za socijalni rad”, i koja najčešće ne ostvaruju nikakve prihode, imati priliku da raspolažu značajno većim novčanim iznosom za zadovoljenje svojih dodatnih potreba.\n– Radi se o potrebi za dnevnom štampom, knjigama, toplim napicima ili slatkišima mimo utvrđenih jelovnika, i slično – precizirala je ministrica Prvulović.\nNaglasila je i kako će se ova uredba primjenjivati od 1. septembra ove godine, saopćeno je iz Službe za protokol i press KS.


Kovač ponovo preti Srbiji - 21.07.2016, Sputnik Srbija\nOdlazeća hrvatska vlada ne prestaje da preti Srbiji. 21.07.2016, Sputnik Srbija\n15:16 21.07.2016 (Osveženo: 03:37 26.08.2021)\nNakon što je naša zemlja u ponedeljak u Briselu otvorila poglavlja 23 i 24, tehnički ministar za spoljne poslove danas pita da li je Beograd pokrenuo istragu o, kako kaže, raketiranju Banskih dvora, kada su piloti JNA „imali zadatak da potpuno unište političko vođstvo Hrvatske i da ubiju predsednika Franju Tuđmana“.\nU opširnom intervjuu zagrebačkom „Jutarnjem listu“, gotovo u celosti posvećenom Srbiji i poglavljima 23 i 24, Kovač je najavio da će konstitutivna sednica vladine Komisije, koja će pratiti izvršavanje obaveza Beograda, nakon otvaranja tih poglavlja, biti održana već naredne sedmice.\nNajavio je da će odlazeća vlada naredne sedmice pozvati Vladu Srbije da počne sa izvršavanjem tih obaveza.\nKomisija za monitoring Srbije sastaće se, kaže Kovač, najmanje četiri puta godišnje kako bi utvrdila šta je Srbija u poglavljima 23 i 24 ispunila.\n„Jasno je da će ta komisija posebno pratiti šta Srbija čini na izmeni zakona o ratnim zločinima koji ima nadležnost i za Hrvatsku, BiH i druge zemlje bivše Jugoslavije“, naveo je.\nUpitan da li to znači da Hrvatska od Srbije traži da ukine nadležnost zakona nad hrvatskim građanima, Kovač je odgovario potvrdno i dodao da Srbija taj zakon mora najpre da suspenduje, a na kraju i da ga ukine.\n„Sve je jasno upisano u prelaznim merilima. Srbija će morati sve to da ispuni ako želi da napreduje prema EU. Ako Srbija ne bude izvršavala preuzete obaveze, neće moći ući u EU“, ponovio je Kovač.\nAktuelni šef diplomatije Hrvatske kaže i da bi Srbija „umesto skandaloznog najavljivanja istraga protiv hrvatskih branitelja“ trebalo da procesuira „odgovorne za raketiranje Banskih dvora i za pokušaj atentata na hrvatsko državno rukovođstvo i predsednika Franju Tuđmana“.\n„Zar to ne bi bilo umesno“, zapitao je odlazeći ministar te dodao da tehnička vlada potpuno razume hrvatske branitelje i njihova udruženja.\n„Njihova zabrinutost je apsolutno opravdana. Posebno nakon prošlonedeljne izjave tužioca za ratne zločine u Srbiji, gospodina Milana Petrovića, o tome da se vrše neke istražne radnje vezane za hrvatske državljane, konkretno za hrvatske branitelje, za navodne ratne zločine počinjene na hrvatskoj teritoriji“, rekao je Kovač, koji je proteklih dana pod velikim pritiskom branitelja koji su odlučili da uskrate podršku ovoj vladi. Šta će biti sa narednom, o tome će, kako su poručili, odlučiti na izborima.\nSrbiji je Kovač poručio da „prestane da manipuliše i maltretira hrvatsku javnost“, jer to, kako je rekao, unosi nemir među branitelje i ujedno nanosi štetu odnosima između Hrvatske i Srbije.\nKovač od Srbije sada očekuje da „prione poslu i počne da izvršava svoje obaveze na osnovu otvorenih poglavlja“.\n„A hrvatskoj pak javnosti, posebno hrvatskim braniteljima, poručujemo da je ova hrvatska vlada učinila sve što je mogla, jer sada prvi put imamo mehanizam koji je evropski i omogućuje da Srbija primeni sve ono što od nje tražimo. Sada je sve na Srbiji, a Hrvatska će nadzirati njeno ispunjavanje obveza. Ne bude li ih Srbija ispunjavala, sama će sebe blokirati“, rekao je Kovač.\nNa konstataciju da opozicioni SDP Zorana Milanovića različito tumači nastalu situaciju sa Srbijom, Kovač kaže da je zaprepašćen „bezobrazlukom bivše vlade i sadašnje opozicije, posebno SDP-a“.\nBivšu vladu je optužio da ništa nije učinila, te da je aktuelna vlada morala da, kako je rekao, ispravlja njihove propuste.\nUpitan da komentariše izjave komesara Johanesa Hana i premijera Aleksandra Vučića u Briselu, Kovač je rekao da on njih ne može da spreči da daju „svakojake izjave“.\n„Ono što je za nas jedino važno je da sada imamo zajedničku poziciju EU koja obvezuje sve nas članice u odnosu na Srbiju. Očekujemo da Srbija te obaveze počne da sprovodi, i samo nas to zanima. A srpsku vladu pozivamo da bude racionalna i ne širi pogrešna tumačenja. Hrvatska je ta koja je sedela za briselskim stolom i pregovarala, Srbija nije. Naše će tumačenje sadržaja i ispunjenja obaveza biti merodavno, a ne ono Srbije. Ne bude li izvršavala svoje obveze, Srbija neće moći da napreduje prema EU. Hrvatska u svakom trenutku može da zaustavi proces pristupanja Srbije“, još jednom je ponovio Kovač.


Koji koktel pije James Bond?\nPosle velikog uspeha prošlogodišnjeg izdanja ovog festivala čiji je organizator Dom omladine Beograda, za narednu manifestaciju najavljen je još bolji program. Biće predstavljene nove umetničke tendencije u džez muzici današnjice.\nOvoga puta osvrt će biti na aktuelni trenutak u istoriji džeza kad se rađa nova fuzija ovog pravca sa drugim muzičkim oblicima. Džez je danas, ponovo, najuzbudljivija i najkreativnija forma popularne muzike – i zato je vreme za vizije džeza i džez vizije.\nBeogradski džez festival će i ove godine trajati pet dana, sa tradicionalnim duplim koncertnim programom svake večeri, u salama Doma omladine Beograda i u Sava centru.\nPredstaviće se više od 20 sastava iz celog sveta i naše zemlje, a organizatori ističu prva tri imena koja na najbolji način predstavljaju džez 21. veka: jedno iz Amerike, drugo iz Evrope, a treće iz Srbije.\nKao što je već uobičajeno i kako nalaže nova tradicija, ograničen broj vaučera za komplet ulaznica glavnog programa 33. Beogradskog džez festivala može da se nabavi na prodajnim mestima Eventima od 30. aprila, i to po poseboj promotivnoj ceni od 2800 RSD.\nOsnivač i pokrovitelj Beogradskog džez festivala je Grad Beograd, koji je 2007. godine uvrstio BDŽF u manifestacije od posebnog značaja. (danubeogradu.rs)\nKolekcija grafika najčuvenijih američkih predstavnika Pop Arta - Endija Vorhola...


Vesti online / Vesti / Srbija / Izbeglice ljubile srpske policajce kad su stigli na Horgoš\nIzbeglice ljubile srpske policajce kad su stigli na Horgoš\nDvadesetak pripadnika srpske policije stiglo je oko 17,30 na granični prelaz Horgoš 2, gde već neko vreme traje prava drama tokom koje su mađarski policajci upotrebili batine, suzavac i vodene topove na izbeglice, javio je reporter Tanjuga sa lica mesta.\nJedva dočekali: Izbeglice na Horgošu 2\nIzbeglice su pripadnike srpske policije dočekali aplauzima, a mnogi su prilazili da ih ljube.\nSrpska policija će pokušati da spreči sukob mađarske policije i izbeglica.\nNa prelazu se nalazi i ministar Aleksandar Vulin koji takođe pokušava da ubedi izbeglice da se ne sukobljavaju sa mađarskom policijom.\n* Mađarska policija puca na izbeglice i tuče novinare\nSRBIJA Stefanović: Evropa da nam kaže šta da radimo sa izbeglicama\nSRBIJA I deca i bebe žrtve mađarskih suzavaca\nSRBIJA Mađarska policija pucala na izbeglice i tukla novinare\nSreda 16.09.2015. 19:09\nLjube one albanske nacionalnosti?


Prva provera zadataka i procedure u sprovođenju državne mature • Poportal\nMinistar prosvete, nauke i tehnološkog razvoja u Vladi Republike Srbije Mladen Šarčević najavio je danas da će se prvo pilotiranje državne mature sprovesti od 27. do 30. oktobra, a priliku da vide kako će izgledati „velika“ matura imaće učenici trećih razreda iz 101 srednje škole.\nŠarčević je na konferenciji za novinare istakao da se pilotiranje sprovodi uz podršku Projekta državne mature, i to u 50 gimnazija, 44 srednje stručne škole i tri srednje umetničke škole, a pilotiraće se završni ispit i sve tri vrste mature – opšta, stručna i umetnička.\nCilj pilotiranja je, kako je objasnio, da se proveri kvalitet ispitnih zadataka i deo procedura koje se sprovode u školama u toku sprovođenja mature, kao i da se na vreme uoče i otklone eventualni propusti i nedostaci i da se učenici naviknu na testiranje tog tipa.\nOn je objasnio da je Projekat državne mature iniciralo resorno ministarstvo, a finansijska sredstva za realizaciju projekta, u iznosu od 3,7 miliona evra, obezbedila je Evropska unija kroz IPA 15.\nMinistar je podsetio na to da se već godinu i po dana radi na ovom projektu, uz ocenu da smo, bez obzira na to što koronavirus otežava ceo postupak, uspeli da održimo kontinuitet.\nVažno je da imamo dovoljno vremena da uz sve mere opreza organizujemo maturu, preneo je Šarčević i poručio da će, kada se poboljšaju epidemiološki uslovi, biti urađen drugi puni pilot kako bi generacija koja je sada treća godina dobila što više simulacija.\nPrema njegovim rečima, tu generaciju čeka polaganje prave mature na kraju školske 2021/2022. godine, s tim što je i ranije probano da se ona održi, ali je to odloženo kako bi se izbeglo da na taj način polažu i ona deca koja nisu obuhvaćena reformskim programom gimnazija, odnosno koja su učila po starom programu.\nMinistar je podsetio na to da je zakonom već rešeno da trogodišnje školovanje nije kraj školovanja, već da onaj ko želi da ide dalje ima i mogućnosti za to, i to tako što će polagati stručnu maturu.\nNiko nije uskraćen time što nije položio ovu maturu koju zovemo državna ili opšta. Malo je interesovanje za umetničku maturu, a mi mislimo da pojačamo umetničke komponente i kroz sve druge nivoe obrazovanja, objasnio je Šarčević.\nOn je podsetio na to da je urađena redukcija obrazovnih standarda u srednjim stručnim školama, što ostaje da se uradi i u osnovnim i srednjim školama.\nUčenici će, što više imaju proba i treninga, početi da shvataju da koncept novog modela učenja nije gomilanje činjenica i ponovno učenje pred ispit, već prepoznavanje sadržaja koji su radili kroz projekte koje mogu da iskažu kroz primenu stečenih znanja, objasnio je ministar.\nMatura je jedna osnova, važna poluga koja pomera srpsko obrazovanje ka kvalitetu, podvukao je on i najavio da će biti gotov i jedinstveni informacioni sistem, tako da će se izbeći eventualni problemi.\nPrema njegovim rečima, fakulteti sada imaju priliku da učestvuju tako što će profesori birati težinu zadataka, a svaki predmet će imati dva nivoa težine, standardni i visoki nivo, tako da od kandidata zavisi koji nivo će izabrati i gde će biti primljen.\nTakođe, kako je konstatovao, učenici će biti bolje informisani o tome šta moraju da biraju da bi upisali određene fakultete, a nova pogodnost je ta što mogu da se prijave na neograničeni broj fakulteta.\nŠef Delegacije EU u Srbiji Sem Fabrici objasnio je da uvođenje velike mature ima tri važna elementa, od kojih se prvi tiče podizanja kvaliteta obrazovanja, drugi podizanja standarda obrazovanog sistema koji će pružiti jednake kriterijume za polaganje ispita, dok se treći odnosi na podizanje kredibilnosti, odnosno veće transparentnosti.\nProjekat državne mature je finansirala EU, a to je samo deo većeg paketa od 35 miliona bespovratne pomoći koje je Unija dala za projekte iz oblasti obrazovanja koji se trenutno sprovode, ukazao je Fabrici.\nOn je podsetio na to da je taj novac deo sume od 100 miliona evra koliko je EU dala Srbiji od 2003. godine za unapređenje sistema obrazovanja.\nEU i Srbija rade zajedno u ovoj oblasti gotovo dve decenije. Obrazovanje predstavlja životnu investiciju i zato je neophodno da stalno ulažemo u njega, rekao je Fabrici i dodao da obrazovanje može da promeni kompletnu situaciju, odnosno da kvalitetno obrazovanje jača celo društvo.\nDrugo pilotiranje mature planirano je za maj sledeće godine i trebalo bi u potpunosti da liči na pravu maturu jer će se tada, osim zadataka, proveravati i sve procedure u sprovođenju državne mature.\nOtvoren 49. FEDRAS-a u Malom Crniću\nŠta je ŠTETNO jesti zajedno?!\n10/10/2017 02/04/2020 P.Panović


Petak, 25. 11. 2005.\nAmbasada SCG nije bila na meti terorista\nSARAJEVO - Direktor Agencije za istrage i zaštitu BiH - SIPA Sredoje Nović demantovao je da je nedavno uhapšena teroristička grupa u Sarajevu planirala teroristički napad na Ambasadu SCG, javlja Tanjug.\n"Nemam takav podatak", rekao je Nović u intervjuu za sarajevski Dnevni avaz, odgovarajući na pitanje da li je tačno da je meta uhapšene terorističke četvorke bila Ambasada SCG u Sarajevu.\n"Gotovo da je nebitno koja je ambasada bila ugrožena, neka strana ličnost, međunarodna ili domaća institucija jer terorizam je podjednako opasan ma prema kome bio usmeren", naglasio je i dodao da ne treba "isključiti da u BiH postoje osobe koja su ili u vezi (s teroristima), ili čak obučene za izvođenje određenih terorističkih napada". Član Predsedništva BiH Sulejman Tihić čestitao je juče građanima 25. novembar, Dan državnosti BiH, pozivajući ih da taj dan obeleže svečano "uz odavanje počasti antifašistima 1941-1945 godine i braniocima BiH 1992-1995. godine".\nBivši američki izaslanik za Balkan Robert Gelbard juče je izjavio da BiH mora da postane centralizovanija zemlja, ali i da RS i FBiH treba da opstanu, a da nema potrebe za stvaranje hrvatskog entiteta. Inače, BiH danas počinje pregovore o stabilizaciji i pridruživanju EU.


Kovačević: Dodik je za godinu dana uradio više nego Ivanić u čitavoj političkoj karijeri | BL Portal\n“Milorad Dodik za ovih godinu dana uradio je više nego što je Mladen Ivanić uradio u cijeloj svojoj karijeri”, rekao je ovo Radovan Kovačević, portparol SNSD-a komentarišući izjavu Mladena Ivanića, počasnog predsjednika PDP-a koji je rekao da srpsko član Predsjendištva BiH Milorad Dodik nije uradio ništa u dosadašnjem dijelu svog mandata u Sarajevu.\n“Evo da samo govorimo o tome da je Milorad Dodik uspio da postigne hemiju unutar svih strana u BiH, ali i šire, da dođe do jednog tako značajnog ugovora kakav je autoput Beograd – Sarajevo, koji će na kraju da završi povezivanjem Beograda i Banjaluka, što je za nas jako bitno i značajno, dovoljno je.\nTakođe moram da kažem da kada Mladen Ivanić govori o koaliciji SNSD-a i SDA moram da mu kažem da on i članovi njegove stranke sjede u foteljama sa SDA i primaju velike plate za nešto za šta ih građani nisu izabrali, već naprotiv građani su rekli da oni taj posao ne treba da rade”, rekao je za ATV Radovan Kovačević, portparol SNSD-a.\nOn je još jednom istakao da je jasan stav Republike Srpske kada je NATO u pitanju, a to je vojna neutralnost.\nŠta je još za ATV izjavio portparol SNSD Radovan Kovačević, pogledajte ovdje…


Bogdanović-Carević: Programi iz oblasti kulture od izuzetnog značaja za Budvu\nDatum objave: 24.07.2019 19:52 | Autor: Ministarstvo kulture\nTokom posjete, on se sastao sa predsjednikom Opštine Budva Markom Carevićem i kulturnim poslenicima grada, a posjetio je JU “Budva Grad teatar”, Arheološki muzej i tvrđavu Mogren.\nProgrami iz oblasti kulture od višestrukog su značaja – počev od valorizacije baštine, sve do festivalskih sadržaja koji utiču i na turističku ponudu grada, naglašeno je tokom sastanka ministra Bogdanovića i predsjednika Opštine Budva Marka Carevića.\nMinistar Bogdanović istakao je kako je Ministarstvo kulture ove godine u projekte u Budvi uložilo značajna sredstva, pri čemu je najveći dio tih sredstava opredijeljen za konzervatorske mjere na ostacima Vile rustike u Mirištu, te na dramski program ovogodišnjeg “ Budva Grad teatra”.\nDanašnji sagovornici istakli su kako je u narednom periodu potreban još dinamičniji rad u cilju valorizacije brojnih lokaliteta – pri čemu su posebno naglašene tvrđave Kosmač i Mogren, te podvodna arheološka baština budvanskog akvatorijuma.\nTakođe, posebna pažnja je posvećena Bedimima sa Bastionom i dogovoreno je da će, na osnovu postojećeg konzervatorskog projekta, već naredne godine, otpočeti višegodišnje aktivnosti na unapređenju stanja ovog jedinstvenog kulturnog dobra.\nTokom sastanka je inicirano i obnavljanje budvanskog muzičkog festivala "Pjesma Mediterana", pri čemu je naglašeno kako je takav programski sadržaj potreban Budvi kao metropoli turizma i turističkom centru Crne Gore, ali i cjelokupnoj crnogorskoj kulturnoj sceni.\nSagovornici su ocijenili kako je Budva dobar primjer promocije Crne Gore kao atraktivne filmske i turističke destinacije, te da zajednickim aktivnostima to treba dodatno afirmisati.\nNakon sastanka u Opštini Budva, ministar Bogdanović posjetio je i JU “ Budva Grad teatar ”. On je sa rukovodstvom te ustanove razgovarao o tekućem programu, te o mogućnostima da “Budva Grad teatar” u perspektivi zavrijedi status manifestacije od posebnog značaja.\nMinistar Bogdanović danas je posjetio Arheološki muzej u Budvi, te tvrđavu Mogren.\nMogu reći kako je ova posjeta za nas bila od izuzetnog značaja, jer programe iz oblasti kulture vidimo kao jedan od bitnih mehanizama i potsticaja same turističke sezone u Budvi. Upravo iz tog razloga, sa gospodinom Carevićem posebno sam govorio o ovogodišnjem Grad teatru, ali i o predstojećem izdanju festivala Sea Dance – s obzirom na to da su u pitanju najposjećeniji programi. Kada je riječ o tekućoj godini, Ministarstvo kulture je u projekte u Budvi uložilo značajna finansijska sredstva. Najizdašnije investicije ticale su se konzervatorskih mjera na ostacima Vile rustike u Mirištu, te dramskog programa ovogodišnjeg Grad teatra – istakao je ministar Bogdanović nakon današnje posjete.\nOn je, uz to, uputio poziv stvaraocima iz Budve da se prijave na predstojeći drugi konkurs u okviru programa „Kreativna Crna Gora“, ističući kako će ovog puta za projekte biti opredijeljena još izdašnija finansijska sredstva.


Inicijativa mladih za ljudska prava pozvala sve na dijalog o Kosovu – Južnobanatske Vesti\nInicijativa mladih za ljudska prava pozvala sve na dijalog o Kosovu\nInicijativa mladih za ljudska prava je danas saopštila da poziva i da očekuje od ostalih organizacija civilnog društva i političkih subjekata da u „unutrašnjem dijalogu“ o Kosovu „učestvuju u dobroj veri“.\nUz ocenu da od odnosa Srbije i Kosova u velikoj meri zavisi i budućnost čitavih generacija ljudi, Inicijativa je navela da to smatra dovoljnim razlogom da se „prevazidju sve eventualne političke razlike i interesi u kontekstu ostalih društveno-političkih dešavanja u zemlji“.\n„Poziv predsednika (Aleksandra) Vučića da se unutar srpskog društva pokrene dijalog o Kosovu, razumeli smo kao priliku da vrednosti i ciljevi kojima smo posvećeni od osnivanja 2003. godine budu šire prepoznati i prihvaćeni u javnosti“, saopštila je Inicijativa.\nInicijativa je pomenula „nedostatke u dosadašnjem toku dijaloga“ i navela njegova „dva važna negativna obeležja politiku zaborava i nepostojanje demokratske procedure“.\nInicijativa je posetila da je objavila „Vodič o unutrašnjem dijalogu“ s 10 principa za širi društveni dijalog i argumentovan razgovor u kojem je, kako smatra, potrebno da učestvuje celokupna društveno-politička javnost.\nNi predsednik Vučić ne voli potpitanja N1\nRudnik soli – podzemna turistička atrakcija u Rumuniji


Počinje revakcinacija Sputnjikom, privremeno se obustavljaju dani "Otvorenih vrata" - Glas Srpske\nGS 26.07.2021 12:06\nBANjALUKA – Dom zdravlja Banjaluka će sutra početi revakcinaciju drugom dozom vakcine sputnjik V, za osobe koje su prvu dozu primile u maju ove godine.\nNaime kako su naveli u Domu zdravlja Banjaluka sutra će se privremeno obustaviti dane "Otvorenih vrata" na vakcinalnom punktu u hali Banjalučkog velesajma, da bi se u tom periodu izvršila revakcinacija ovih građana.\n"Naglašavamo da će svaki građanin koji čeka na revakcinaciju drugom dozom vakcine Sputnjik V biti pozvan na svoj termin za vakcinaciju te ih ovim putem molimo za strpljenje te da ne dolaze na vakcinalni punkt bez prethodno zakazanog termina", kazali su u Domu zdravlja.\nDodali su da sve osobe koje pri pozivanju na termin vakcinacije, a koje su prvu dozu vakcine sputnjik V primile u maju ove godine, ne budu u prilici da dođu na revakcinaciju pri prvom pozivu, biće naknadno pozivani i naručeni na novi termin u narednom periodu, prenose Nezavisne.\n"Shodno tome, svako od pomenutih lica koje čeka da primi drugu dozu vakcine sputnjik V biće u prilici da to i učini", kazali su u Domu zdravlja.\nIstakli su da će vakcinalni punktovi u ambulantama porodične medicine u prigradskim i seoskim naseljima radiće u već ustanovljenom režimu rada.


Očišćena neuređena odlagališta otpada na Vrelima ribničkim – Glavni Grad Podgorica\nNakon što je terenskim obilaskom pripremljena lista neuređenih odlagališta otpada na prostoru Glavnog grada i opština u okviru Glavnog grada Golubovci i Tuzi, ekipe Čistoće su počele čišćenje evidentiranih lokacija.\nTokom jučerašnjeg i današnjeg dana, mehanizacija je bila angažovana na prostoru Vrela ribničkih – između gradske deponije i nekadašnjeg izbjegličkog naselja, odakle je uklonjeno 56 kiperskih tura uglavnom komunalnog i u manjim količinama kabastog otpada.\nShodno utvrđenom popisu, narednih dana će se ovi poslovi nastaviti i na ostalim evidentiranim lokacijama.\nNapominjemo da ovo Društvo, shodno tehničko-operativnoj dinamici, svakodnevno uz angažovanje mehanizacije uklanja nelegalno formirana odlagališta otpada oko kontejnera i sa javnih površina na prostoru Glavnog grada i opština u okviru Glavnog grada Golubovci i Tuzi.\nNažalost, svjedoci smo da su efekti tog rada kratkoročni s obzirom da nesavjesni pojedinci i nakon čišćenja nastavljaju nekontrolisano da odlažu otpad van predviđenih mjesta.\nZato apelujemo na pojedince da vode računa o mjestima na kojima odlažu otpad, kako bi zajedno doprinijeli povećanju stepena higijene u gradu.\nPoslovi uklanjanja zemlje i drugog sitnog otpada uz ivičnjake saobraćajnica, uz angažovanje autočistilice, danas su obavljani u dijelu grada preko Morače.\nPranje ulica sinoć je obavljano u ulicama Ivana Milutinovića, Ivana Vujoševića, Moskovskoj, Svetozara Markovića, Ljubljanskoj, Džona Džeksona i Bulevaru revolucije.\nDronom protiv požara Broj korisnika aplikacije ,,Klik Podgorica” u porastu